GBP/USD Catat Pergerakan Harga Sehingga 700 Pips!

Pergerakan aktif pasaran semalam dicetuskan oleh laporan bahawa perjanjian Brexit telah berjaya dicapai bersama Kesatuan Eropah. Berita tersebut telah mendorong pengukuhan matawang Pound Sterling pada sesi Eropah semalam, namun terdapat kekhuatiran terhadap sokongan Parti Kesatuan Demokratik (DUP) Ireland Utara pada undian Parlimen UK hujung minggu ini.
Jika diteliti pergerakan harga pada carta pasangan matawang GBP/USD untuk sesi dagangan Khamis semalam, harga mendatar sejak sesi Asia sebelum membuat penurunan sekitar 80 pips ke paras 1.27500.
Kemudian, laporan kejayaan perjanjian Brexit yang berjaya di capai pada sesi Eropah telah melonjakkan harga ke paras ketinggian terbaru lima bulan mencatatkan 240 pips kenaikan harga.
Namun, harga kembali ditekan semula 230 pips ke paras terendah harian semalam ekoran keraguan terhadap sokongan oleh parti DUP Ireland untuk undian Parlimen UK selepas penolakan cadangan Brexit PM Johnson sebelum ini.
Seterusnya, dengan sentimen Brexit yang masih kekal positif harga berjaya membuat kenaikan sekitar 130 pips semula walaupun kadar pergerakan menaik harga dilihat lebih perlahan pada sesi New York berbanding lonjakan drastik harga pada sesi sebelumnya.
 Dengan itu, pergerakan harga pada carta GBP/USD untuk sesi dagangan Khamis merekodkan turun naik harga hampir mencecah 700 pips!
Bersambung dagangan pada sesi Asia hari ini (Jumaat), harga bergerak perlahan dan sedikit menurun sementara pelabur berwaspada menantikan keputusan undian Parlimen UK.
Jika perkembangan Brexit terus positif, harga bakal kembali melonjak semula menuju ke paras resistance 1.30000 menguji paras ketinggian yang dicapai sejak Mei lalu sebelum kenaikan diteruskan lebih tinggi.
Namun jika PM Boris Johnson gagal mendapatkan sokongan undian di Parlimen UK, harga dijangka akan kembali turun semula melepas zon RBS (resistance become support) 1.27800 dan seterusnya ke paras 1.27000.
Pantau paras-paras penting pada yang menjadi tumpuan harga dan lihat gambar carta pasangan matawang GBP/USD di bawah untuk rujukan teknikal analisis anda.


Analisis Teknikal GBP/USD – Timeframe H1 – 28/12/2018

Pergerakan harga pada chart pasangan matawang GBP/USD untuk sesi dagangan semalam menunjukkan harga cuba untuk membuat kenaikan namun gagal melepasi paras Magic Pivot pada indicator Moshed Magic Line dan bergerak di sekitar paras tersebut sehingga dagangan sesi New York ditutup. Para pelabur akan menunggu perkembangan penting untuk isu Brexit pada Januari tahun hadapan dan sehingga itu, matawang Sterling dijangka akan terus didagangkan berhati-hati.
Pada sesi pasaran Asia hari ini, harga yang memulakan dagangan sekitar paras Magic Pivot 1.2642 hari ini dilihat menunjukkan kenaikan yang dibuat menuju ke paras resistance 1.2671 (MagicR1) dan menguji paras tersebut buat seketika sehingga ke penghujung dagangan sesi Asia. Jika harga berjaya melepasi paras resistance tersebut yang berada pada  zon SBR (support become resistance) semasa pada chart GBP/USD, harga dijangka akan menuju ke paras resistance yang lebih tinggi sekitar paras 1.2702 (MagicR2). Seterusnya harga akan menguji paras ketinggian pada dagangan Jumaat lalu pada resistance 1.2730 (MagicR3) sekiranya kenaikan harga masih dapat diteruskan.
Sebaliknya jika harga gagal melepasi zon SBR 1.26700, harga berkemungkinan kembali membuat penurunan ke paras lebih rendah dari Magic Pivot 1.2642 hari ini sebelum turun ke paras support terdekat pada 1.2611 (MagicS1). Penurunan seterusnya harga dijangka akan ke paras sekitar 1.2583 (MagicS2) dan sekiranya USD berjaya memberi tekanan terhadap Sterling, harga bakal mencecah penurunan sehingga ke paras support pada 1.2552 (MagicS3).
 Terus ikuti perkembangan Brexit bersambung sehingga Januari tahun hadapan yang akan menentukan nasib Britain dan kesan-kesan berikutnya. Kawal risiko dagangan anda untuk penghujung 2018 dan terus menggunakan indicator Moshed Magic Line sebagai pelengkap untuk analisis teknikal harian anda.

Paras support: 1.2611, 1.2583, 1.2552.
Paras resistance:  1.2671, 1.2702, 1.2730.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Setakat Ini

Matawang dollar USD jatuh ke paras terendah satu bulan pada dagangan Khamis berikutan kebimbangan terhadap penggubal undang-undang Amerika Syarikat yang berkemungkinan akan meneruskan rancangan untuk menaikkan kadar faedah selepas ini dalam pada ekonomi terbesar dunia itu sedang menghadapi cabaran pertumbuhan ekonomi yang kian perlahan. Sementara bank pusat FED menaikkan kadar faedah kali keempat untuk tahun ini pada mesyuarat FOMC awal pagi tadi dan kenyataan rasmi memberi petunjuk bahawa akan berlaku tiga kali kenaikan lagi sehingga menjelang awal tahun 2020, pasaran bon mula menunjukkan tanda-tanda kepesatan pada ekonomi AS yang semakin kehilangan momentumnya.
Beralih perkembangan di zon Eropah pula, matawang EURO mengukuh pada sesi pasaran Eropah berikutan data pendapatan di Jerman menunjukkan peningkatan pada kadar 1.5% pada suku tahun ketiga dan merekodkan kenaikan tertinggi dalam tempoh dua tahun, sekaligus memberi isyarat bahawa perbelanjaan isi rumah terus menyokong pertumbuhan ekonomi. Tambahan lagi, laporan berkenaan Kesatuan Eropah telah mencapai persetujuan bersama Itali dalam isu belanjawan 2019 terus menyumbang pada pengukuhan EURO dalam pasaran semasa.
 Sementara itu, data yang menjadi tumpuan pasaran pada petang ini iaitu data jualan runcit di Britain telah menunjukkan bacaan memberangsangkan di mana angka yang dikeluarkan adalah pada kadar 1.4% melebihi jangkaan 0.3% dan jauh lebih tinggi daripada data sebelumnya iaitu pada kadar -0.4%. Selain itu, data yang ditunggu-tunggu pada malam ini adalah penetapan kadar faedah oleh Bank of England (BoE). Bacaan yang dijangka bakal dikekalkan, menepati ramalan pasaran apabila data yang dikeluarkan menunjukkan kadar faedah di Britain kekal pada paras 0.75%.
Turut menjadi tumpuan pasaran sejak awal pagi tadi adalah pada penetapan kadar faedah oleh bank pusat Jepun. Bank of Japan (BoJ) yang dijangka akan mengekalkan kadar faedah sedia ada pada paras yang rendah menepati jangkaan apabila kadar faedah pada mesyuarat kali ini masih kekal di paras -0.10%. Komen Gabenor BoJ, Kuroda mencuri tumpuan apabila menyatakan bahawa masih terlalu awal untuk berbicara mengenai rancangan untuk keluar daripada dasar polisi yang sedia ada sekarang. Dan beliau menambah lagi bahawa tidak akan menjadi masalah jika hasil pulangan jatuh ke paras zon negatif. Daripada pemerhatian pergerakan harga buat masa ini, Yen masih didagangkan positif dalam pasaran semasa.


Harga Minyak Mentah Meningkat, Dagangan Emas Stabil Selepas Penurunan Semalam

Harga minyak mentah kekal meningkat pada pagi ini mengekalkan momentum pengukuhan sejak semalam susulan pemulihan pada sentimen pasaran yang berisiko sebelumnya.
Selepas laporan rundingan di antara Amerika Syarikat dan China akan diteruskan semula, kebimbangan pelabur mulai berkurangan dengan ketegangan antara Beijing dan Washington sedikit reda.
Sebelum itu, kedua-duanya telah mengumumkan tarif tambahan di mana China telah menetapkan tarif $75 bilion ke atas barangan Amerika Syarikat sebelum Trump memberi reaksi tindak balas meningkatkan tambahan tarif menjadikan jumlah tarif dikenakan bernilai $550 bilion.
 Harga minyak telah mencatatkan penurunan sekitar 20% sejak mencapai paras tertinggi 2019 pada April lalu berikutan kegelisahan terhadap konflik AS-China yang menjejaskan ekonomi global dan mempengaruhi penurunan pada permintaan minyak mentah.
Dagangan emas pada Selasa pula dilihat stabil selepas mencatatkan penurunan semalam. Penurunan berlaku setelah nilai emas berjaya merekodkan kenaikan ke paras tertinggi terbaru untuk tempoh lebih 6 tahun pada awal sesi Asia semalam.
Namun harga kembali mencatatkan penurunan apabila Trump kembali memberikan kenyataan yang positif terhadap rundingan dagang bersama China dan mengurangkan risiko dalam pasaran membuatkan aset safe-haven kembali mempamerkan penyusutan.
Timbalan Presiden China, Liu He yang mengetuai rundingan bersama Washington berkata pada Isnin bahawa China menentang peningkatan ketegangan dalam rundingan dagang.


Matawang Gergasi Kembali Mendapat Tenaga!

US Dollar kembali pulih dari kecederaan awal apabila kembali diniaga ke tahap yang tertinggi pada Isnin. Dalam masa yang sama, matawang Sterling menjunam gara-gara Article 50 yang akan dicetuskan pada minggu depan dan sentimen terhadap dasar perlindungan perdagangan yang diutarakan oleh pemimpin G20 sebelum ini memberi kesan sebaliknya.
US Dollar mengalami tekanan sewaktu mula-mula didagang kerana kenyataan Fed minggu lepas terus mempengaruhi sentimen terhadap kenaikan kadar pada tahun ini.
Fed pada Rabu lalu masih mengekalkan unjuran kenaikan kadar yang selanjutnya pada dua kali kenaikan berbanding jangkaan oleh pelabur asing sebanyak 3 kali kenaikan.
Sementara itu, kenyataan dasar daripada pemimpin-pemimpin kewangan G20 memberi tekanan berganda kepada US Dollar kerana mereka menyokong perdagangan global yang bebas dan terbuka.
USD/JPY, 30 minit
 US Dollar Index yang mengukur kekuatan US Dollar berbanding enam matawang utama yang lain, meningkat sebanyak 0.02 peratus kepada 100.16.
Di tempat lain, Pound menjunam berbanding US Dollar selepas Downing Street melaporkan bahawa Perdana Menteri Theresa May akan memaklumkan Kesatuan Eropah untuk mencetuskan Article 50 pada minggu depan bagi proses keluar secara rasmi dari EU.
GBP/USD merosot sebanyak 0.39 peratus kepada $1,2346 manakala EUR/USD didagang stabil pada $1.0741.
GBP/USD, 30 minit
EUR/USD, 30 minit
China Bersiap Sedia Dengan Potensi Perang Perdagangan Dengan Amerika Syarikat


Tumpuan Pasaran Tertumpu Pada Perkembangan Brexit – Matawang GBP Terus Kukuh!

Matawang sterling mengukuh ke paras tertinggi 5 1/2 bulan lalu manakala US dolar susut berbanding matawang lain sebelum mencatat pengukuhan semula pada hari Isnin.
Matawang pound telah jatuh daripada paras tertinggi susulan PM Johnson terpaksa menyerahkan surat untuk mematuhi Akta Benn selepas undian ahli parlimen lebih memihak kepada pindaan Letwin yang memaksa beliau untuk memohon penangguhan.
Walaubagaimanapun, kerajaan dikatakan telah merancang untuk membincangkan dan berhujah mengenai perjanjian Brexit yang dicadangkan oleh Johnson dan mengundi sekali lagi pada Isnin, menurut Jacob Rees-Mogg, ketua House of Commons. Hal ini telah memberi sedikit harapan kepada pasaran.
Matawang pound jatuh sebanyak 0.5% sebelum mengukuh semula kepada paras 1.2993 berbanding US dolar dengan pengukuhan sebanyak 0.17% setakat jam 10.50 p.m.
 Para penggubal dasar Parti Kesatuan Demokratik (DUP) Ireland Utara yang memegang undian penting mengatakan bahawa mereka tetap dengan pendirian mereka bahawa tidak akan bersetuju dengan perjanjian yang diutarakan.
Goldman Sachs berpendapat bahawa kebarangkalian terhadap no deal Brexit telah berkurangan daripada 10% kepada 5%.
Indeks US dolar yang mengukur dolar greenback berbanding enam didagangkan susut sebelum mula mengukuh sedikit sebanyak 0.02 ke paras 97.018 setakat jam 10.50 p.m.
Laporan hari ini menunjukkan bahawa terdapat tanda-tanda perkembangan hubungan perdagangan AS-China. Penasihat Rumah Putih, Larry Kudlow mengatakan bahawa pengenaan tarif yang dijadualkan pada bulan Disember akan dibatalkan jika rundingan perdagangan berjalan dengan lancar.


Kilauan Logam Kuning Ini Tampak Semakin Nyata

Harga emas kekal stabil di paras yang tinggi menjelang pengumuman data Amerika Syarikat. Data ini dilihat amat penting untuk menilai keadaan ekonomi terbesar dunia ini sama ada benar-benar kukuh atau sebaliknya.
AS akan mengumumkan data pekerjaan ADP bagi bulan Julai, dengan kebanyakan penganalisis pasaran menjangkakan kenaikan sebanyak 170,000 senarai gaji dari sektor swasta.
Institut Pengurusan Bekalan Amerika Syarikat juga akan mengeluarkan laporan mengenai pertumbuhan sektor perkhidmatan bagi bulan Julai.
Emas bagi penghantaran bulan Disember di bahagian Comex New York Merchantile Exchange diniagakan pada $ 1,370.05.
 Sehari sebelum ini menyaksikan lonjakan emas ke paras tertinggi sejak 11 Julai.
Harga logam kuning ini meningkat berikutan jangkaan terhadap kenaikan kadar faedah oleh Fed dalam masa terdekat semakin pudar. Hal ini disebabkan perkembangan ekonomi AS yang agak lembab pada suku ke-2.
Bagi tahun ini sahaja, emas mengalami peningkatan lebih kurang 28% kerana kebimbangan terhadap pertumbuhan global.
Dalam masa yang sama, silver futures dan copper futures di Comex juga mencatat penyusutan.
Update-update terkini akan disalurkan terus dari Team Moshed.com kepada anda. Jadi, bagi yang belum join channel Telegram kami, sila klik disini.


Apakah yang terjadi kepada Matawang CHF ?

Switzerland National Bank, SNB mengambil keputusan untuk tidak meneruskan harga siling dengan matawang Euro dan juga telah menurunkan interest rate kepada -0.75%. Ini berikutan matawang Euro yang mengalami krisis telah mengheret sama matawang Swiss Franc untuk lemah berbanding matawang US Dollar. Oleh sebab itu, maka SNB telah mengeluarkan cap yang menjadi harga siling mengikat EURCHF.
Oleh sebab itu, hari ini kita dapat lihat matawang Euro jatuh teruk berbanding matawang Swiss Franc (CHF), begitu juga dengan USDCHF yang telah junam sehingga lebih 3000 pip. EURCHF telah junam lebih dari 4000 pip setelah berita ini diumumkan dan sehingga kini ia kembali ke paras 1.0500, setengah nilai daripada jatuhnya pair ini tadi.
 Pada tahun 2011 franc Switzerland dan euro hampir mencapai pariti, iaitu kesamaan 1:1, sebelum bank pusat Switzerland berasa terpaksa campur tangan dan memperkenalkan siling dan menguatkuasakannya dengan mencetak Franc untuk membeli berbilion-bilion euro bernilai bon zon euro.
SNB menurunkan kadar faedah dengan ketara untuk memastikan bahawa pemberhentian kadar pertukaran minimum tidak membawa kepada situasi harga yang tidak sesuai keadaan monetari. (Kiranya SNB nak bagi balance agar harga CHF juga tidak mencapai satu tahap yang terlalu tinggi.)
SNB akan terus mengambil kira situasi kadar pertukaran dalam merumuskan dasar monetari pada masa akan datang . Jika perlu , ia akan kekal aktif dalam pasaran pertukaran asing untuk mempengaruhi keadaan monetari yang bagus.
Nota: Anda boleh mendapatkan analisa fundamental dan berita forex setiap hari di Blog MoshedFX.com ini bagi membantu kefahaman analisa trading anda. Lawati blog ini setiap hari.


Analisis GOLD – Kecewa Pelabur Apabila Emas Menjunam Semula

Pelabur pada penghujung minggu menyaksikan perubahan pada sentimen pasaran yang terus memihak kepada US dolar.
Dagangan komoditi emas dilihat pamerkan kejatuhan nilai semula selepas capai ketinggian pada $1740 di sesi Eropah semalam.
Pada carta harga XAU/USD yang mengukur nilai emas berbanding US dolar semalam melihatkan kejatuhan harga yang lebih ketara susulan pengukuhan US dolar yang didorong oleh peningkatan semula hasil perbendaharaan AS.
Sehingga ke sesi Eropah pada Jumaat, dilaporkan hasil perbendaharaan AS terus meningkat lebih tinggi dan terus menekan harga emas lebih rendah.
Selepas harga jatuh di bawah paras sokongan 1720.00 pada sesi Asia, harga meneruskan penurunan lebih rendah pada sesi Eropah menuju paras tumpuan 1700.00.
Jangkaan pelabur untuk harga emas kembali meningkat ke paras 1800 semula meleset apabila corak pergerakan harga pada carta XAU/USD kembali beri isyarat trend bearish.
 Harga bakal membuat penurunan ke zon sokongan sebelum ini di bawah paras 1700.00 di mana paras 1680.00 menjadi paras sokongan harga yang diuji pada penghujung minggu lalu.
Jika situasi semasa berkekalan, lebih parah buat dagangan emas dengan jangkaan untuk harga jatuh lebih rendah sehingga ke paras terendah terbaru 11 bulan.
Namun, jika US dolar kembali melemah semula, pelabur akan kembali meletakkan harapan untuk kenaikan harga semula.
Kenaikan harga perlu menguji paras rintangan 1745.00 terlebih dahulu sebelum menuju ke zon SBR (support become resistance) 1765.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GBP/JPY Tidak Berdaya Robek Ke Paras Lebih Tinggi, Susut Lebih 200 Pips

Matawang Yen dengan bergayanya memaparkan pengukuhan meskipun sedikit lambat memberi reaksi di kala penerbitan data PMI pembuatan di Jepun untuk bulan September yang memberangsangkan.
Ekoran daripada itu, matawang Pound sedikit merundum setelah sekian lama menonjol dek kerana kenyataan ketua ekonomi HIS Markit, Chris Williamson serta lonjakan kes jangkitan Covid-19 di Britain.
Sentimen pasaran yang dilihat masih lagi dibelenggu risiko terus menarik pelabur untuk merealisasikan pergerakan positif kepada matawang safe-haven termasuk matawang USD dan Yen untuk menyerlah.
Pada ketika Yen lebih memapar aksi cemerlang berbanding Pound, ia telah mengakibatkan harga pada carta GBP/JPY terus menyusut melebihi 200 pips daripada paras tertinggi yang dicapai pada 158.200.
Pergerakan harga juga telah berupaya melepasi paras rintangan 157.000 dan dapat diperhatikan harga terus rebounce di paras rintangan 156.000 untuk membentuk corak LL (lower low) yang terbaharu.
Di kala sesi Eropah pada hari ini (Isnin), harga tampaknya meningkat yang mungkin ingin hanya menguji paras halangan Moving Average 50 (MA50) pada rangka masa 1 jam bagi membuat LH (lower high) pula.
 Penurunan yang ketara bakal melihat pergerakan harga pada carta GBP/JPY untuk sekali lagi menguji paras rintangan 156.000 terlebih dahulu sebelum jangkaan akan menyusut ke paras yang lebih rendah.
Jikalau trend penurunan harga terus menembusi ke paras lebih rendah di bawah 156.000 itu, harga dijangka akan mencecah zon tumpuan seterusnya pada zon RBS (resistance become support) 155.000.
Namun sebaliknya jika pergerakan harga berjaya mempamerkan aksi cemerlang semula seperti sebelum ini berkebarangkalian akan melihat harga kembali menguji paras 157.000 sebelum terbang lebih tinggi.
Penerbangan yang lebih tinggi akan menyaksikan harga mencuba semula rekod ketinggian 5 tahun yang dicatatkan pada minggu lalu dan mungkin akan mampu menuju zon rintangan selanjutnya pada 160.000.
Lihat gambar carta pasangan matawang GBP/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Yen Kembali Mengukuh Menekan Harga Pada Dagangan USD/JPY Hari Ini

Matawang Yen Jepun pada sesi Asia pagi ini mencatatkan pengukuhan susulan daripada kenyataan Menteri Perdagangan Jepun, Hiroshige Seko berkenaan isu minyak mentah Iran.
Laporan bahawa Washington yang merancang untuk mengetatkan lagi sekatan terhadap eksport minyak Iran dengan menghapuskan pengecualian ke atas beberapa negara yang berurusniaga minyak mentah Iran sebelum ini telah melonjakkan harga minyak mentah dalam pasaran.
Kenyataan Seko menjadi tumpuan dengan mendakwa bahawa tindakan agresif Amerika Syarikat itu sebaliknya hanya memberika kesan yang minima terhadap ekonomi Jepun. Beliau turut menjelas bahawa tidak perlu untuk menggunakan rizab minyak negara.
Kenyataan tersebut telah memberi keyakinan terhadap pelabur seterusnya meningkatkan nilai dagangan Yen pada sesi Asia hari ini.
Jika dilihat pergerakan harga pada chart pasangan matawang USD/JPY, harga telah membuat penurunan hari ini lebih rendah dari paras Magic Pivot 111.931 sehingga menyentuh paras support 111.711 (MagicS3) pada indicator Moshed Magic Line sebelum kembali pantul menguji semula paras tumpuan 111.800 pada zon SBR (support become resistance).
Dagangan USD sedikit berisiko setelah data jualan rumah sedia ada di Amerika Syarikat semalam mencatatkan angka yang sedikit menurun daripada bacaan sebelum ini. Namun, tumpuan pelabur adalah pada data awal pertumbuhan GDP AS pada Jumaat nanti untuk gambaran ekonomi semasa yang lebih jelas.
 Jika dagangan pada USD/JPY hari ini meneruskan momentum penurunan, harga bakal turun lebih rendah dari paras support MagicS3 dengan jangkaan destinasi tumpuan harga seterusnya adalah pada sekitar 111.400. Penurunan tersebut akan mencatatkan tambahan 40 pips pergerakan harga dari zon SBR.
Namun jika harga kembali melonjak tinggi semula, paras resistance 112.011 (MagicR1) bakal diuji harag sebelum harga menguji pula paras ketinggian semasa pada USD/JPY di sekitar paras resistance 112.161 (MagicR3) pada indicator Moshed Magic Line hari ini.
Lihar gambar chart pasangan matawang USD/JPY di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 111.861, 111.781, 111.711.
Paras resistance: 112.011, 112.081, 112.161.


Laporan NFP Diunjurkan Lemah, Apa Yang Terjadi Kepada Dolar USD?

Beberapa data ekonomi Amerika Syarikat (AS) yang lemah terus menekan dagangan dolar USD untuk diniagakan rendah setelah terkesan oleh pemotongan kadar faedah oleh Rizab Persekutuan AS (Fed) semalam.
Laporan pendapatan dan perbelanjaan peribadi bagi bulan Oktober agak mengecewakan apabila data pendapatan peribadi menunjukkan penurunan daripada bulan sebelumnya manakala perbelanjaan peribadi kekal tidak berubah, namun tersasar daripada jangkaan pasaran.
Perhatian pasaran kini beralih kepada laporan pekerjaan NFP AS pada malam ini, yang diunjurkan lebih rendah daripada catatan bulan sebelumnya, menyebabkan tercetusnya kebimbangan terhadap keadaan ekonomi negara itu.
 Ekonomi AS diramalkan akan mencipta 89,000 pekerjaan baru pada bulan Oktober lebih rendah daripada 136,000 pekerjaan baru yang dicatatkan pada bulan lalu, menurut tinjauan Reuters.
Matawang dolar juga merosot berbanding euro dan pound berikutan berita mengenai China yang dilaporkan ragu-ragu untuk mencapai perjanjian perdagangan jangka panjang dengan AS, selain urut menyatakan mereka tidak mahu berkompromi jika terdapat perubahan struktur yang besar.
Susulan daripada itu juga, dolar USD diniagakan dibawah paras 108.00 berbanding yen pada dagangan sesi Asia. Indeks dolar yang mengukur dolar greenback berbanding enam matawang utama lain pula menyusut kepada 97.22, menjejaki penurunan sebanyak 0.46% dalam minggu ini.
Sementara itu, matawang pound diniagakan mengukuh berbanding USD dan euro pada hari ini selepas menerima sokongan daripada pengurangan risiko terhadap UK untuk keluar dari Kesatuan Eropah (EU) tanpa perjanjian.


Lima News Impak Tinggi Kepada Pasaran Minggu Ini (24-28 Julai)

Pasaran minggu ini sudah pasti akan memberi perhatian kepada data ekonomi US dan perkembangan politik semasa di Amerika Syarikat dengan penetapan polisi monetari The Fed juga turut berlangsung minggu ini.
Komen daripada ahli-ahli ECB akan diikuti secara rapat selepas mesyuarat bank pusat Eropah ini berlangsung minggu lalu.
Perkembangan polisi dan politik khususnya usaha menggantikan polisi kesihatan Obamacare akan memberikan kesan yang signifikan kepada pasaran kerana sebarang hasil daripada usaha ini akan menjadi petunjuk masa depan perubahan polisi yang lebih penting contohnya potongan cukai.
Tumpuan penuh pasaran sudah tentu akan menjurus kepada mesyuarat Federal Reserve pada Khamis pukul 2 pagi waktu Malaysia di mana pasaran akan cuba mendapatkan maklumat terbaru tentang pendapat atau pendirian bank pusat terhadap ekonomi dan polisi monetari semasa.

Mesyuarat penetapan polisi monetari The Federal Reserve (Khamis)

Tiada jangkaan kepada perubahan kadar faedah dalam mesyuarat kali ini dengan pasaran ketika ini hanya melihat mesyuarat Disember sebagai potensi untuk kadar dinaikkan. Dalam mesyuarat ini juga tidak ada ramalan terbaru dari bank pusat dan tiada kemaskini kepada ‘dot plot’ Fed Fund Rate di mana pengerusi Janet Yellen tidak akan mengadakan sidang media.
Tidak banyak perubahan positif yang dijangka dalam mesyuarat kali ini berikutan data-data terkini dilihat sebagai lemah, di samping komen ‘dovish’ pengerusi beberapa minggu lalu.

Data pertumbuhan ekonomi Suku-Kedua US (Jumaat)

Data ini akan dikeluarkan pada Jumaat pukul 8.30 pm dan ini akan menjadi anggaran pertama bacaan pertumbuhan ekonomi Amerika Syarikat pada suku kedua. Oleh sebab ia adalah anggaran pertama, data ini dijangka akan memberi impak besar kepada pasaran tidak kiralah kepada instrumen matawang, bon atau pun ekuiti.
Data ini penting dan dijangka akan memberi impak signifikan kepada sentimen pasaran dengan masa depan perubahan polisi yang dijanjikan oleh Presiden Trump masih kabur.

Data harga pengguna CPI Australia (Rabu)

Bacaan terkini harga pengguna Australia akan dikeluarkan pada Rabu pukul 9.30 pagi di mana data ini hanya dikeluarkan sebanyak empat kali setahun (suku-tahunan). Disebabkan ia hanya dikeluarkan secara suku-tahunan, ini menjadikan impaknya sangat penting kepada pasaran Australia, khususnya Aussie Dolar.
Jika terdapat bukti inflasi yang semakin meningkat, sudah tentu ia akan memberi tekanan kepada bank pusat Australia menaikkan kadar faedah bagi mengurangkan tekanan kenaikan harga.

Mesyuarat OPEC dan Non-OPEC (Isnin)

Pengeluar-pengeluar minyak mentah OPEC dan Non-OPEC akan bermesyuarat di St. Petersburg pada Isnin 24 Julai. Mesyuarat ini adalah mesyuarat rutin bagi meneliti kemajuan dalam pemotongan bekalan yang telah dipersetujui sebelum ini.
Walaupun pemotongan bekalan sedang dijalankan, tetapi ia masih belum cukup membawa harga ke paras yang optimum berikutan peningkatan pengeluaran daripada Nigeria dan Libya dan pasaran akan menumpukan sama ada pengeluaran daripada kedua-dua negara ini dikurangkan atau sebaliknya.
Retorik oleh Arab Saudi dan Rusia juga akan menjadi perhatian dalam mesyuarat ini.

Data pertumbuhan ekonomi UK (Rabu)

Ini merupakan anggaran pertama bacaan pertumbuhan ekonomi United Kingdom pada suku-kedua 2017 dan akan dikeluarkan pada pukul 4.30 pm pada Rabu.
Data sebelum ini pada suku pertama melemah secara signifikan di mana pasaran menjangka data kali ini akan meningkat sedikit daripada 0.2% yang dicatat pada suku-pertama.
Data ini penting untuk melihat aktiviti ekonomi semasa dengan jangkaan pasaran yang negatif terhadap Brexit. Pasaran akan melihat kesan jangkaan ini kepada ekonomi dengan data-data aktiviti ekonomi yang semakin perlahan di UK.


Analisis Teknikal NZD/USD – Timeframe H1 – 6/3/2018

Secara teknikal, NZD/USD masih dalam mood bearish selagi ia berada di bawah paras harga tertinggi bearish pin bar yang terbentuk minggu lalu 0.7275/80.
 Dijangkakan sekiranya ia membentuk bearish pattern sekitar harga Key Resistance 0.7250 – 0.7275, potensi untuk NZD/USD bearish adalah tinggi. Jika breakout Key Support 0.7206, target terhampir adalah 0.7180 atau lebih rendah ke sekitar 0.7150 bagi membentuk new LL.
Walaubagaimanapun, jika ia breakout Key Resistance, NZD/USD akan menguji harga yang lebih tinggi sekitar 0.7308.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


EUR/USD Papar Corak Kenaikan Semula Menjelang Laporan NFP

US dolar menunjukkan prestasi yang suram menuju dagangan penghujung minggu sementara tumpuan kini terarah pada terbitan laporan data pekerjaan NFP Amerika Syarikat (AS) untuk bulan Julai pada sesi New York sebentar lagi.
Ramalan pertambahan pekerjaan untuk bulan Julai sedikit merosot kepada 250,000 berbanding bulan sebelumnya pada 372,000 sementara kadar pengangguran dijangka kekal di paras 3.6%.
Jangkaan untuk kenaikan kadar faedah yang agresif bakal dikekalkan untuk mesyuarat seterusnya namun faktor tersebut dilihat gagal untuk terus mengukuhkan US dolar.

Pergerakan harga pada carta pasangan mata wang EUR/USD mula memaparkan corak kenaikan harga semula pada sesi Eropah dan New York semalam selepas pada mulanya menunjukkan pergerakan mendatar di sesi Asia pada paras 1.01600.
Memberi isyarat bullish, harga telah bergerak meningkat semula di atas paras sokongan Moving Average 50 (MA50) pada rangka masa 1 jam sehingga menyaksikan kenaikan mencapai paras rintangan pada 1.02400 semula.
Mendatar pada sekitar tersebut bersambung pada dagangan sesi Asia pagi ini (Jumaat), berkemungkinan kenaikan harga akan diteruskan lagi untuk meneruskan corak menaik yang dipaparkan semalam.
 Sekiranya harga membuat kenaikan, paras 1.03000 akan menjadi sasaran untuk diuji sebelum kenaikan lebih tinggi akan mencatatkan paras ketinggian terbaru 4 minggu.
Sasaran selanjutnya harga dilihat pada ketinggian 1.04000 sekiranya laporan NFP memberi kesan penyusutan ketara buat US dolar.
Sebaliknya jika US dolar kukuh selepas data diterbitkan, harga bakal menjunam dan menguji semula paras sokongan pada 1.01600.
Dan penurunan lebih rendah akan ke paras 1.01000 untuk zon RBS (resistance become support) diuji sebelum penyusutan lanjut akan akan mensasarkan sehingga ke zon support 1.0000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


GBP/USD Cecah Penurunan Ke Paras Terendah Empat Minggu

Pound Sterling masih lagi didagangkan berwaspada oleh pada pelabur berikutan isu Brexit yang belum menemui jalan penyelesaian menghampiri tarikh akhir pengunduran Britain dari Kesatuan Eropah penghujung Oktober ini.
Berbanding matawang USD yang lebih kukuh, pergerakan harga pada carta pasangan matawang GBP/USD dilihat lebih cenderung membuat penurunan walaupun kadar penurunan pada minggu ini adalah perlahan.
Dagangan GBP/USD hari ini telah mencatatkan penurunan ke paras terendah terbaru untuk tempoh empat minggu sejak awal September. Penurunan turut didorong oleh jangkaan data PMI perkilangan di UK yang lemah berikutan kesihatan sektor tersebut yang merosot.
Namun, bacaan data PMI perkilangan UK yang dikeluarkan pada sesi Eropah hari ini sebaliknya mencatatkan bacaan yang meningkat kepada 48.3 mata, meleset daripada jangkaan penurunan 47.0 oleh pasaran. Namun begitu, bacaan di bawah paras 50 mata dilihat masih berada pada paras penguncupan bagi sektor tersebut.
 Susulan bacaan data dikeluarkan, harga sedikit meningkat dari paras terendah yang dicecah hari ini dengan pergerakan harga kekal perlahan.
Jika harga meneruskan penurunan dari paras harga semasa, penurunan boleh mencecah sehingga 80 pips lebih rendah ke paras sekitar support 1.2210.
Lihat gambar carta pasangan matawang GBP/USD di bawah untuk rujukan teknikal analisis anda. Perhatikan paras support dan resistance yang menjadi paras tumpuan harga.


AUD/USD – Analisis Teknikal – 8/11/2017

AUD/USD – Analisis Teknikal – 8/11/2017

Selagi harga masih berada di bawah paras harga Key Resistance zone iaitu 0.7720 – 0.7700, pergerakan masih dalam mood bearish secara teknikalnya. Jika breakout Key Support 0.7630 ini, AUD/USD berkemungkinan besar akan bearish dan mencapai ke level support seterusnya iaitu 0.7600 atau ke harga yang lebih rendah iaitu 0.7564.
 Oleh itu, peluang yang boleh diperhatikan adalah sekitar MagicR1 atau MagicPvot hari ini. Dan Key Resistance Zone ini memainkan peranan yang penting untuk diperhatikan ketika ini dan selagi ia tidak dibrekaout, kebarangkalian masih tinggi ke arah bearish ketika ini.
Jika breakout, AUD/USD berkemungkinan akan melakukan retracement kenaikan dengan mencapai ke sekitar harga 0.7750.


Sentimen Terkini Pasaran Forex Pada Awal London Open

Matawang US dollar ketika ini bergerak stabil di sekitar paras tertinggi enam bulan yang lalu berbanding beberapa matawang yang lain dengan tumpuan pasaran ketika ini masih terarah kepada ketegangan perdagangan.
Perkembangan positif dalam rundingan antara Kesatuan Eropah dan China telah membantu meredakan sentimen pelabur terhadap isu perdagangan global.
Naib Presiden China, Li Keqiang pada Isnin menegaskan kepentingan untuk mengekalkan perdagangan bebas selepas rundingan dengan Kesatuan Eropah (EU) mencapai kesepakatan yang seimbang antara kedua-dua pihak.
 Indeks US dollar yang mengukur kekuatan matawang greenback berbanding enam matawang yang lain susut 0.08% setakat pada pukul 3.47 petang.
Major pair seperti EUR/USD setakat ini hampir tidak berubah dengan hanya naik 0.02% di mana GBP/USD susut 0.03%. USD/JPY setakat ini pula naik 0.13%, USD/CAD susut 0.08% dengan USD/CHF membuat penurunan 0.06%. Pair AUD/USD dan NZD/USD pula masing-masing meningkat 0.04% dan 0.07% setakat ini.
Matawang paling kuat setakat ini adalah CHF dan matawang paling lemah adalah JPY. Dengan menggabungkan matawang paling kuat dan lemah, pair CHF/JPY merekodkan kenaikan 0.21% setakat pada pukul 3.54 petang.
Tidak banyak data penting yang dikeluarkan pada sesi Asia hari Selasa dengan tumpuan hanya terarah kepada data ekonomi China. Pertumbuhan ekonomi China yang dikeluarkan pada pagi tadi merekodkan bacaan 6.7% jatuh daripada 6.8% yang direkodkan sebelum ini, namun sejajar dengan jangkaan.


Kalau GOLD Berjaya Naik Tinggi Lagi, Inilah Harga Tertinggi Sejak 2011!

Walaupun sentimen pasaran dilihat lebih cenderung ke arah positif, namun harga emas kekal menunjukkan kenaikan.
Pelabur akan melihatnya sebagai petunjuk terhadap sentimen pasaran yang berisiko disebabkan permintaan emas sebagai aset safe-haven yang meningkat.
Ini adalah didorong oleh kebimbangan yang masih berlegar dalam pasaran berikutan kes jangkitan yang masih belum reda sepenuhnya yang akan membantutkan fasa pemulihan ekonomi terbesar dunia itu.
Di samping itu, sentimen hubungan antara Amerika Syarikat (AS) dan China yang masih tegang dengan perkembangan terbaru berkenaan Presiden Donald Trump mengesahkan penarikan semula hak keistimewaan Hong Kong selain sekatan ke atas pegawai China.
Emas didagangkan meningkat selepas penurunan pada Selasa mencecah paras 1790.00 pada carta XAU/USD. Gagal melepasi zon RBS (resistance become support) tersebut harga membuat kenaikan semula sekitar 200 pips sehingga penghujung sesi New York.
Pada sesi Asia hari ini, harga bergerak mendatar sedikit menurun namun masih bergerak di atas paras sokongan Moving Average 50 (MA50) untuk pergerakan 1 jam di carta XAU/USD.
 Kenaikan dipamerkan pada awal sesi Eropah menguji zon resistance minggu lalu namun membuat penurunan semula selepas mencapai paras ketinggian 1814.00.
Kenaikan lebih tinggi melepasi zon resistance tersebut bakal mencatatkan paras ketinggian terbaru sejak September 2011 selepas kenaikan harga melepasi paras 1800.00 minggu lalu.
Penurunan semula harga dijangka akan menuju paras 1800.00 semula sebelum kembali menguji zon RBS 1787.00.
Penurunan lebih rendah dengan trend bearish harga bakal mendorong harga turun lebih rendah sehingga ke zon support sekitar 1760.00.
Lihat gambar carta pasangan matawang XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Parah Kalau EUR/USD Pecah Support $1.0300 Ni!

Penyusutan US dolar tidak berlanjutan pada minggu lalu apabila raja mata wang itu dilihat mula pamerkan pergerakan mendatar di penghujung minggu.
Namun, pelabur mula berwaspada untuk jangkaan kemungkinan pengukuhan US dolar boleh tercetus kembali pada minggu ini.
Ini adalah disebabkan laporan terbaru perkembangan Covid-19 di China apabila sebuah bandar di selatan Guangzhou dilaporkan diarahkan untuk sekatan pergerakan (lockdown) selama 5 hari bermula hari ini ekoran risiko penularan virus.
Kebimbangan yang mendorong perubahan sentimen risk-off pasaran akan menyokong semula US dolar untuk kembali mengukuh dalam pasaran.
Sementara itu, pelabur juga akan meneliti minit mesyuarat FOMC yang akan diterbitkan Khamis bersama minit mesyuarat bank pusat Eropah (ECB).
Mata wang Euro dilihat gagal untuk menerima suntikan positif daripada kenyataan bernada hawkish oleh Presiden Christine Lagarde yang memberi isyarat untuk meneruskan kenaikan kadar faedah.
Pergerakan harga pada carta pasangan mata wang EUR/USD pada minggu lalu dilihat berada pada zon mendatar dengan paras sokongan harga pada 1.03000.
Paras tertinggi yang dicapai pada minggu lalu adalah pada Selasa dengan ketinggian sekitar 1.04800 sebelum harga mendatar di bawah paras 1.04000 sehingga penghujung minggu.
 Mencetus jangkaan awal untuk perubahan trend bearish apabila pergerakan harga di penghujung minggu mula berada di bawah paras halangan Moving Average 50 (MA50) pada rangka masa 1 jam di carta EUR/USD tersebut.
Memulakan dagangan pada pembukaan sesi Asia awal minggu ini, harga sedikit menurun menguji paras sokongan 1.03000 dengan jangkaan penurunan lebih rendah berkemungkinan diteruskan jika US dolar mengukuh.
Harga bakal ditekan ke bawah paras 1.02400 sebelum melanjutkan penurunan menuju zon tumpuan pada sekitar 1.01600-1.01000 untuk isyarat lebih jelas perubahan trend harga.
Sebaliknya jika harga berjaya melonjak semula untuk keluar dari zon mendatar minggu lalu, harga perlu melepasi rintangan awal pada 1.04000 sebelum mengatasi paras ketinggian dicapai Selasa lalu.
Seterusnya zon rintangan pada 1.05000 akan jadi sasaran berikutnya untuk diuji harga sekaligus mencatatkan paras ketinggian terbaru sejak Jun lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Cara Full Time Forex Trader Manage Risiko Akaun Untuk Hidup Hasil Profit Forex

Risk Management Guna Trading Account sebagai Full Time Trader
Mesti ramai yang wonder, bagaimana nak manage account trading kita agar meminimakan risiko kita, dan agar dapat kita bertahan lama dalam bidang trading ni. Baca sampai habis jika anda nak tahu Tips yang jadi Game Changer dalam kerjaya saya as trader.
Tak kisah part time atau full time, boleh ikut tips ini. Ramai orang ingat bila nak serius dalam trading ni, buka satu akaun besar dan trade ambil 2% sehari dari akaun tersebut. Pelan-pelan grow.
Contoh, Plus minus sebulan profit sekitar 20% atau 30%. kalau 30% dari USD10K, sudah USD3K. Dalam RM sekitar RM12,000 dah rate sekarang. Siapa nak bagi gaji banyak tu betul tak? Tapi senang ke?
Itu ramai yang fikir untung saja. Bagaimana kalau rugi?
Trade punya trade, bulan tu rugi 10%-15%. USD1.5K dah dekat RM5,000. Jadi income bulan tu, memang tak dapat lah. Dah rugi macam mana nak withdraw. Katakan bulan depan rugi lagi. Macam mana nak maintain life?
Itu yang ramai orang silap.
Saya mula-mula pun macam tu. Tapi permulaan baik, untung berderet beberapa bulan. Seronok, hidup enjoy. Withdraw semua profit. Profit banyak. Guna enjoy sebaik mungkin. Bulan depan kononnya akan dapat lagi. Selepas beberapa bulan ada yang rugi. Masuk 2 bulan rugi berturut-turut. Saya dapat kaji satu cara untuk maintain. Saya start over, dan inilah jadi game changer dalam trading saya. Nak tahu bagaimana?
Saya trade macam biasa dan usahakan sebaik mungkin untuk untung bulan seterusnya. Bulan depan lepas tu seronok, ada untung. Saya withdraw profit. Saya hanya guna half sahaja. Half lagi saya bahagi kepada 5 akaun HIGH RISK.
 5 Akaun tersebut, saya cari broker yang bagi leverage tinggi macam 1:2000 dan juga bonus yang cantik, 50%-100% support margin. Saya dah dalam trading hampir 10 tahun, jadi saya sudah dapat detect mana-mana teknik, masa atau cara trade yang saya boleh collect sekitar 10-15 pips sekali trade. Apa lagi, dengan bonus dan leverage yang broker bagi. Saya jadikan inilah akaun high risk, tibai full margin.
Kalau anda sudah trade mungkin lebih 3 tahun, takkan lah tak dapat kaji mana2 tempat yang anda selesa ambil 10-15 pips. Yang winning ratio nya sangat tinggi untuk FULL MARGIN!
Siapa kata guna leverage tinggi tak bagus? Hanya orang yang tak dapat manfaatkannya sahaja yang akan rasa macam tu. Semua perkara ada pro and kontra, betul tak?
Dalam 5 akaun, akan ada 1-2 rugi. Tetapi yang menariknya keuntungan dari 3 akaun lagi, boleh capai 3 kali ganda keuntungan akaun low risk saya.(half yang saya guna tadi).
Ini yang ramai trader-trader kita tak tahu!
Dari situlah kita grow akaun, topup ke dalam low risk, bahagi jadi high risk. Lama-lama anda akan ada akaun low risk, medium risk, dan high risk. Ketiga-tiga akaun ini nescaya dapat maintain hidup anda as full time trader. Tak percaya? Cuba amalkan nasihat saya ni.
Akan ada bulan yang semua akaun high risk MC. Kuranglah income sikit bulan tu, tetapi income dari low risk sudah agak besar. Jadi perlahan-lahan anda akan ada satu portfolio yang cantik dan dapat maintain hidup anda. Full time, atau part time terserah kepada anda. Janji profit.
Broker forex mana yang bagi leverage tinggi untuk kita gunakan sebagai high risk akaun? Saya guna SaracenMarkets, boleh klik sini kalau nak buka akaun dengan SaracenMarkets (link).
SaracenMarkets bagi leverage sehingga 1:3000 tu. Itu yang sedap untuk buat high risk.
Sila klik SHARE jika rasakan tips ini bermanfaat. Mungkin dengan sharing kita, dapat bantu komuniti trader kita di Malaysia. Tak dapat bantu banyak, bantu sikit betul tak?


Data Pekerjaan UK Gagal ‘Memukau’ Pelabur!

Pengukuhan dalam pasaran pekerjaan UK mula menunjukkan tanda-tanda untuk mereda pada bulan Jun dengan kadar pengangguran kekal di paras terendah sejak 1974.
Melangkah masuk ke sesi Eropah, Jabatan Perangkaan Kebangsaan (ONS) UK mendedahkan bilangan pekerjaan meningkat sebanyak 160,000 dalam tempoh tiga bulan April hingga Jun, lebih rendah dari jangkaan untuk kenaikan 256,000.
Sementara kadar pengangguran pula menepati jangkaan dengan dicatatkan kekal tidak berubah pada 3.8% dalam tempoh yang sama.
Kekosongan kerja di UK dilaporkan jatuh buat kali pertama sejak Ogos 2020, menjadi petanda awal bahawa pasaran buruh yang kukuh di negara itu mulai mereda.
 Bilangan jawatan kosong merosot sebanyak 19,800 kepada 1.27 juta dalam tempoh tiga bulan hingga Julai.
Angka-angka yang dicatatkan ini secara tidak langsung menambah bukti bahawa ekonomi mungkin perlahan di bawah tekanan krisis kos sara hidup dan inflasi pada paras tertinggi 40 tahun.
Dalam pada itu, pertumbuhan dalam gaji (tidak termasuk bonus) terus menunjukkan peningkatan dalam tempoh tiga bulan hingga Jun kepada 4.7%, tetapi kekal menjadi kejatuhan terbesar dalam rekod sejak 2001 apabila diselaraskan untuk ukuran indek harga pengguna inflasi.
Bank of England (BOE) sebelum ini bimbang pasaran buruh masih ‘panas’ dan telah memberi isyarat rancangan untuk terus menaikkan kadar faedah bagi mengelakkan inflasi melambung tinggi, berikutan berlakunya wage-price spiral*.
*Menggambarkan fenomena kenaikan harga akibat daripada gaji yang lebih tinggi.


Analisis teknikal GBP/JPY – Timeframe H1 – 16/5/2018

GBP/JPY berjaya mencapai ke target terhampir 149.14 semalam dan kini jika diperhatikan ia mulai kembali bearish semula. Dijangkakan, selagi harga tidak breakout Key Support 148.50 GBP/JPY masih berpotensi untuk meneruskan lagi kenaikan.
 Dan jika bullish, target adalah ke sekitar harga 149.14 iaitu Key Resistance dan jika breakout ia akan mencapai ke level seterusnya iaitu 149.60. Oleh itu, kebarangkalian masih tinggi untuk ia meneruskan lagi kenaikan setakat ini selagi ia tidak breakout Key Support ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Kesan Terhadap Emas dan Minyak Mentah Selepas Pengumuman Penangguhan Tarif Trump

Pada dagangan Rabu, nilai emas kekal stabil di sekitar paras $1,500 dan pergerakan harga dipengaruhi oleh ketidaktentuan politik yang melanda seperti rusuhan yang berlarutan di Hong Kong yang membimbangkan pertumbuhan global serta sedikit keredaan pada ketegangan perang dagang antara Amerika Syarikat dan China.
Nilai emas yang melonjak ke paras ketinggian terbaru semalam sekitar $1,534.00, tertinggi sejak April 2013 itu kembali mencatatkan penurunan ketara pada dagangan semalaman setelah pentadbiran Trump dilaporkan akan menangguhkan pengenaan tarif terhadap sebahagian barangan import China sehingga 15 Disember.
Namun, ketegangan perdagangan antara dua ekonomi gergasi dunia itu dilihat masih belum selesai. Ditambah pula dengan kekacauan yang melanda Hong Kong serta pertumbuhan global yang merosot dijangka akan menekankan lagi dagangan dolar AS selepas ini dengan jangkaan Federal Reseve berkemungkinan akan menurunkan lagi kadar faedah sekurang-kurangnya sekali lagi pada tahun ini.
Faktor-faktor tersebut bakal menyokong nilai emas dalam pasaran berikutan risiko yang kekal membimbangkan pelabur akan membuatkan pelaburan ke arah aset safe-haven termasuk emas akan menjadi tarikan.
 Sementara itu, harga minyak mentah pula mengalami kejatuhan pada Rabu selepas data industri menunjukkan inventori minyak Amerika Syarikat meningkat lebih tinggi berbanding jangkaan pada minggu lalu.
Pelabur masih memantau tindakan oleh Arab Saudi yang kekal dengan pendirian untuk mengurangkan bekalan bagi mengawal harga minyak mentah dalam pasaran.
Arab Saudi yang merupakan pengeluar terbesar dalam gabungan OPEC menyatakan pada minggu lalu bahawa mereka akan mengekalkan eksport minyak mentah di bawah paras 7 juta tong sehari pada Ogos dan September untuk membantu pengawalan bekalan minyak global.
OPEC dan rakan sekutunya yang dikenali OPEC+ bersetuju untuk mengurangkan 1.2 juta tong sehari pengeluaran dari permulaan tahun ini.


Analisis GOLD – Tak Dapat Tembus $1,830, Emas Terjun Balik Ke Paras $1,800

Meneliti dagangan komoditi emas, pergerakan harga kekal berlegar dalam julat yang sama dengan paras ketinggian $1,830 dan paras $1,800.
Carta harga XAU/USD yang mengukur nilai emas berbanding US dolar menepati jangkaan peningkatan untuk menguji paras ketinggian pada 1830.00 semalam yang menjadi paras ketinggian dicapai pada penutup dagangan 2021.
Namun ekoran pengukuhan US dolar pada penghujung sesi New York susulan reaksi pasaran terhadap minit mesyuarat FOMC telah kembali menekan harga emas dari paras 1830.00 sehingga ke paras sokongan Moving Average 50 (MA50) pada rangka masa 1 jam.
Bersambung pada dagangan Khamis, harga menyambung penurunan dari sesi Asia sehingga ke sesi Eropah mencecah paras 1800.00 semula.
Adakah paras tersebut berjaya menyokong semula kenaikan harga emas atau harga akan jatuh lebih rendah?
Sekiranya harga membuat penurunan lebih rendah, zon RBS (resistance become support) 1790.00 akan menjadi tumpuan selepas beberapa minggu zon tersebut berjaya menyokong harga daripada jatuh lebih rendah.
 Penurunan yang diteruskan dijangka akan menyusur sehingga ke zon support 1760.00 yang menjadi zon penting bagi dagangan Disember lalu.
Sekiranya harga berjaya kekal berada di atas paras 1800.00, kenaikan harga berkemungkinan akan menguji sekali lagi zon rintangan 1830.00.
Melepasi zon rintangan tersebut akan mencatatkan paras ketinggian terbaru buat emas untuk tempoh dagangan 6 minggu.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Data Inflasi UK Merosot, GBP/USD Catat Penurunan Pada Sesi Eropah

Sesi Eropah pada hari ini menyaksikan penurunan bagi dagangan Pound Sterling setelah data inflasi tahunan UK yang diterbitkan sebentar tadi mencatatkan bacaan yang lemah.
Indeks harga pengguna UK menyusut kepada 1.3% pada bacaan bulan Disember 2019, merekodkan bacaan paling lemah 3 tahun sejak November 2016. Angka tersebut juga lebih rendah berbanding jangkaan kekal di paras 1.5% seperti bulan sebelumnya.
Susulan tersebut, dagangan Pound menjunam pada carta harga khususnya pada carta utama GBP/USD.
Penurunan tersebut melenyapkan semula keuntungan yang diraih sebelum ini dengan kenyataan positif Perdana Menteri UK Boris Johnson berhubung perjanjian perdagangan bersama Kesatuan Eropah (EU).
Pada carta GBP/USD, harga yang bergerak mendatar sepanjang sesi Asia hari ini mencapai paras ketinggian 1.30400 menguji garisan trendline harga kemudiannya kembali mempamerkan penurunan.
 Harga cuba turun lebih rendah melepasi paras tmpuan 1.30000 dan turut menguji garisan sokongan dinamik Moving Average (MA50).
Penurunan dilihat akan menuju zon support minggu ini sekitar 1.29600. Penurunan lebih rendah bakal menuju pula zon support seterusnya di paras 1.29100.
Jika kenaikan harga kembali berlaku, harga yang berjaya naik lebih tinggi melepasi trendline semasa, zon SBR (support become resistance) sekitar 1.31000 bakal menjadi tumpuan harga.
Kenaikan seterusnya boleh mencapai paras ketinggian 1.32000 atau 1.33000 yang menjadi tumpuan pada dagangan sebelum ini.
Lihat gambar carta pasangan matawang GBP/USD di bawah untuk rujukan analisis teknikal anda.


USD Susut Lebih Jauh, Ini Rupanya Yang Berlaku Dalam Pasaran!

Permulaan menyuramkan buat dagangan US dolar pada awal minggu selepas mengalami kerugian mingguan pertamanya pada minggu lalu, dengan sentimen pasaran kini disokong oleh harapan terbaharu dari pelonggaran sekatan di China.
Shanghai dijangka akan menamatkan sekatan keseluruhannya mulai 1 Jun dan pemotongan kadar faedah yang tidak dijangka pada minggu lalu, telah diambil sebagai isyarat bahawa pihak berkuasa akan memberikan sokongan kepada pemulihan.
Niaga hadapan pasaran saham Amerika Syarikat melonjak dengan ketara pada awal dagangan sesi Asia yang turut merangsang mata wang sensitif risiko dolar Aussie dan New Zealand untuk meningkat lebih tinggi.
Dolar Aussie menokok sekitar 0.6% dengan membawanya ke paras tertinggi lebih satu minggu, manakala kiwi pula ke paras ketinggian tiga minggu selepas menokok 0.7%.
 Mesyuarat polisi Bank Pusat New Zealand (RBNZ) akan menjadi tumpuan pasaran pada minggu ini, di mana ia dijangka akan meningkatkan kadar faedahnya sekali lagi.
Sementara raja mata wang pula terus menyusut apabila pelabur mengurangkan permintaan terhadap US dolar yang sebelum ini disokong oleh jangkaan kenaikan kadar faedah oleh Federal Reserve (Fed).
Mata wang euro turut meningkat susulan penyusutan US dolar, selain turut didorong oleh keyakinan pelabur bahawa Bank Pusat Eropah (ECB) akan memulakan kitaran pengetatannya dengan kenaikan kadar pertama pada bulan Julai.
Selain itu, dagangan pound pula kekal stabil di sekitar paras ketinggian hampir tiga minggu dengan perhatian pelabur terarah kepada penerbitan data PMI pembuatan dan perkhidmatan UK dan Zon Eropah pada minggu ini.


Tuntutan Insuran Pengangguran AS Meningkat 17,000 Orang

Jabatan Buruh US melaporkan peningkatan jumlah tuntutan faedah/insurans pengagguran (Jobless claims) sebanyak 17,000 tuntutan kepada 258,000 bagi minggu berakhir pada 17 Mac berbanding minggu sebelum itu yang mencatatkan jumlah 241,000 tuntutan.
Data yang dikeluarkan ini lebih tinggi dari jangkaan penganalisis sebanyak 240,000 jumlah tuntutan pengangguran.
Jobless claims bermaksud jumlah penduduk yang pertama kali membuat permohonan insurans pengangguran. Ia juga dipanggil sebagai Unemployment claims.
Tuntutan atau permohonan faedah pengangguran berada di bawah 300,000 untuk 107 minggu berturut-turut yang paling lama sejak tahun 1970.
 Jumlah penduduk yang masih menerima faedah pengangguran ini berkurang kepada 2.0 juta pada minggu berakhir 10 Mac.
Amerika Syarikat adalah sebuah negara yang pertumbuhan ekonominya banyak disumbangkan oleh perbelanjaan domestik. Bagi meningkatkan perbelanjaan domestik, pasaran buruhnya mestilah dalam keadaan optimum. Untuk melihat keadaan optimum dalam pasaran buruh, kadar pengangguran haruslah berada di bawah dan tidak melebihi 5%.
Harus diingat data-data pekerjaan bagi negara seperti US adalah sangat penting bagi menentukan ekonomi US sedang berada dalam keadaan baik ataupun sebaliknya
Sepertimana pasaran memberi perhatian kepada data NFP (non-farm payroll) setiap bulan, data ini juga tidak kurang pentingnya kerana ia juga menggambarkan keadaan pasaran buruh semasa di US.


USD/CAD Susut 120 Pips Selepas BOC Naikkan Kadar Faedah 1.00%

Seperti yang dijangkakan, dolar Kanada memanjangkan pengukuhannya pada minggu ini susulan keputusan mesyuarat polisi bank pusat Kanada yang menjadi tumpuan semalam.
Bank of Canada (BOC) menepati ramalan untuk meningkatkan kadar faedah 50 mata asas kepada 1.00% mengikuti jejak kebanyakan bank pusat utama yang lain yang meneruskan langkah pengetatan dasar monetari mereka.
Selain itu juga, dolar Kanada turut disokong oleh faktor peningkatan semula harga minyak mentah dalam pasaran ekoran minyak mentah yang menjadi eksport utama di Kanada.
Pada carta harga pasangan mata wang USD/CAD semalam, harga telah menjunam lebih 100 pips susulan reaksi pelabur terhadap keputusan mesyuarat BOC.
Sebelumnya, kenaikan harga telah mencapai paras ketinggian 1.26700 menguji zon rintangan tersebut sebelum harga menjunam dan memberi isyarat awal untuk perubahan trend bearish selepas harga kembali bergerak di bawah paras halangan Moving Average 50 (MA50) pada rangka masa 1 jam.
Setelah penurunan harga melepasi paras sokongan pada 1.26000, harga telah susut ke zon sekitar 1.25600 di penghujung sesi New York dan kekal berlegar di zon tersebut sehingga dagangan bersambung ke sesi Eropah petang ini.
 Jika situasi berterusan, penurunan harga bakal mencecah ke paras sekitar 1.25000 atau lebih rendah lagi, boleh menuju sehingga support pada 1.24000.
Sebaliknya jika harga cuba memaparkan kenaikan semula, rintangan awal yang bakal diuji harga adalah pada 1.26000.
Kenaikan lebih tinggi yang berjaya diteruskan akan menguji semula paras ketinggian yang dicapai semalam pada zon 1.26700 sebelum mencapai paras ketinggian terbaru.
Lihat gambar carta harga pasangan USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Potensi 120 Pips Kenaikan Pada GBP/USD Jika Berjaya Tembusi Resistance 1.31200

Pound Sterling mempunyai peluang untuk mengukuh dalam masa terdekat ini didorong oleh faktor penangguhan tarikh akhir Brexit yang dilanjutkan sehingga enam bulan selepas mendapat persetujuan pemimpin Kesatuan Eropah ketika persidangan pada minggu lalu.
Penganalisis pasaran melihat risiko terhadap situasi Brexit tanpa sebarang perjanjian semakin berkurangan dan Perdana Menteri Theresa May perlu bijak menggunakan peluang tempoh masa penangguhan yang diberikan untuk alternatif Brexit yang meyakinkan semua pihak.
Dalam pada itu, dagangan GBP akan mengambil peluang ini untuk mengukuh dalam pasaran semasa khususnya berbanding dolar Amerika yang sedang mengalami masalah untuk mengekalkan pengukuhannya.
Sesi dagangan pada penghujung minggu lalu menyaksikan USD didagangkan lemah terkesan oleh sentimen pasaran yang semakin pulih dan meningkatkan keyakinan pelabur untuk beralih ke aset yang lebih berisiko.
Ini adalah disebabkan data ekonomi di China yang mengukuh di mana kadar eksport pada data imbangan dagangan mencatatkan bacaan yang memberangsangkan. Pelabur melihat kestabilan pada ekonomi di China semakin meningkat dan ini telah memberi kesan terhadap dagangan safe-haven terutamanya USD dan Yen dalam pasaran.
Jika dilihat pergerakan harga pada pasangan matawang GBP/USD, harga menguji paras resistance 1.31200 sepanjang minggu lalu namun gagal melepasi ke paras yang lebih tinggi. Begitu juga pada dagangan Jumaat lalu di mana harga yang menguji paras 1.31200 kemudiannya kembali membuat penurunan semula ke paras 1.30700.
Bersambung pada dagangan permulaan minggu ini, harga membuat kenaikan melepasi paras Magic Pivot 1.3082 hari ini sebelum kembali turun menyentuh semula paras tersebut.
 Awal sesi pasaran Eropah melihatkan harga cuba untuk membuat kenaikan semula menuju ke paras resistance 1.3115 (MagicR1) pada indicator Moshed Magic Line hari ini.
Jika harga berjaya membuat kenaikan sehingga melepasi paras resistance 1.31200 minggu lalu, kenaikan harga berkemungkinan mampu mencapai ke paras ketinggian pada resistance 1.3200 (MagicR3) pada indicator Moshed Magic Line dengan 120 pips kenaikan dicatatkan dari paras Magic Pivot hari ini.
Namun jika harga dilihat membuat penurunan ke paras lebih rendah, harga dijangka akan menguji zon tumpuan pada 1.3000 yang juga merupakan paras support MagicS2 pada indicator Moshed Magic Line hari ini. Penurunan ke paras tersebut bakal mencatatkan 80 pips pergerakan harga.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dagangan anda.

Paras support: 1.3031, 1.2997, 1.3946.
Paras resistance: 1.3115, 1.3166, 1.3200.


Sentimen Terkini Pasaran Forex Pada Sesi Dagangan Asia

Matawang US dolar mengukuh berbanding matawang yen pada hari Jumaat dan mencapai paras tertinggi 4 bulan. Hal ini didorong oleh pengukuhan hasil bon US yang menujukkan unjuran yang positif.
Hasil bon US 10 tahun mencapai paras 3.128 peratus pada awal sesi dagangan Asia. Hasil bon US 10 tahun telah naik sebanyak 15 mata pada minggu ini, meletakkan ia pada landasan dan peningkatan mingguan tertinggi dalam tempoh lebih 3 bulan.
Peningkatan hasil bon menunjukkan sikap optimis terhadap ekonomi US, dan menaikkan jangkaan bahawa kadar faedah akan ditingkatkan sebanyak 2 kali atau lebih pada tahun ini.
Menurut penganalisis, Kadota, pergerakan hasil bon akan menjadi tumpuan. Jika ia naik lebih tinggi makan matawang US dolar akan lebih mengukuh.
 Matawang euro juga mengukuh tetapi sebanyak 0.1 peratus kepada $1.1805. Pada hari Rabu, ia telah mencapai paras terendah 5 bulan berikutan tekanan politik yang berlaku di Itali.
Namun pasaran Itali semakin pulih pada hari Khamis berikutan pelabur masih belum jelas berkenaan dengan impak kestabilan politik Itali terhadap zon eropah dan adakah parti Itali akan mengikut pelan tersebut seperti dirancang.
Pada hari Khamis, pergerakan 5-star dan parti kanan-league telah bersetuju untuk memotong cukai dan meningkatkan perbelanjaan kebajikan.
Pelabur kini menaruh bahawa kadar faedah US akan ditingkatkan, namun bank pusat yang lain akan menangguhkan pengetatan monetari.


Ini Kesan Pada Carta AUD/USD Selepas Minit RBA Diterbitkan

Dolar Australia didagangkan lemah pada sesi Asia pagi ini (Selasa) sehingga mengheret ke pembukaan pasaran sesi Eropah berikutan tumpuan yang terarah pada terbitan minit mesyuarat bank pusat Australia.
Meneliti butiran minit, Reserve Bank of Australia (RBA) memberi isyarat dovish pada mesyuarat polisi terbaru yang mempertimbangkan untuk menghentikan kenaikan kadar faedah buat sementara waktu.
Oleh itu, selepas kenaikan kadar faedah 25 mata asas pada mesyuarat Mac, berkemungkinan tiada kenaikan kadar akan dilaksanakan pada mesyuarat April nanti.
Dasar monetari bank pusat yang dilihat menuju ke arah fasa yang lebih longgar telah memberi kesan penyusutan pada nilai mata wangnya.
Justeru, pada carta harga pasangan AUD/USD, harga mula memaparkan penurunan pada sesi Asia pagi ini.
Seperti corak yang dipaparkan awal minggu semalam, penurunan harga juga berlaku di sesi Asia ke paras sekitar 0.66700.
Namun, gagal melepasi paras sokongan Moving Average 50 (MA50) pada rangka masa 1 jam di carta AUD/USD itu kembali menyaksikan harga membuat kenaikan semula melepasi paras 0.67000.
 Pun begitu, halangan pada ketinggian 0.67300 masih lagi belum berjaya di atasi sebelum isyarat bearish harga mula muncul hari ini susulan pergerakan harga mula berada di bawah sokongan MA50.
Harga yang telah turun di bawah paras 0.67000 dilihat akan meneruskan penurunan lebih rendah ke paras sokongan minggu lalu pada sekitar 0.66000.
Zon 0.65700-0.65400 akan menjadi tumpuan seterusnya pada penurunan yang masih dilanjutkan harga.
Sebaliknya, jika harga berubah arah membuat kenaikan semula di atas paras 0.67000, halangan awal minggu akan dilepasi sebelum harga dipacu lebih tinggi ke zon 0.67700.
Untuk jangkaan bagi kenaikan seterusnya, zon 0.68300 akan dicapai sebelum harga menuju pula ketinggian sekitar 0.69000.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Kadar Inflasi Kanada Mencatat Kenaikan Melebihi Jangkaan Pada Bulan Januari!

Pada hari ini Jabatan Statistik Kanada telah mengeluarkan data kadar inflasi, didapati kadar inflasi tahunan Kanada mencatat peningkatan kepada 2.4% pada bulan Januari berikutan peningkatan harga petrol yang lebih tinggi.
Data yang dikeluarkan ini melebihi jangkaan penganalisis sebagaimana dalam tinjauan para penganalisis yang meramalkan kadar inflasi akan meningkat kepada 2.3% daripada 2.2% yang dikecapi pada bulan Disember.
 Harga petrol Kanada telah melonjak 11.2% dari tahun ke tahun. Antara faktor yang mendorong kenaikan harga petrol adalah disebabkan kebimbangan atas bekalan global pada awal bulan berikutan kebimbangan oleh ketagangan antara Amerika Syarikat dan Iran. Namun peningkatan harga minyak mula terbatas disebabkan penularan wabak koronavirus COVID-19 di China dan di beberapa tempat lain.
Bank pusat Kanada telah mengekalkan pengamalan polisi monetari dengan mengekalkan kadar faedah semalamanya sejak Oktober 2018 walaupun beberapa rakan dangangan Kanada telah mengambil keputusan untuk menurunkan kadar. Matlamat bank pusat adalah untuk mengekalkan inflasi pada 2%. Walaubagaimanapun, pemain pasaran menjangkakan terdapat kemungkinan sebanyak 16% bahwa pemotongan kadar faedah akan berlaku pada bulan Mac.


Aussie Sendu, AUD/USD Kembali Uji Paras Support September 2020

Meneliti harga pada carta pasangan matawang AUD/USD dilihat terus kecundang sepanjang dagangan November sehingga ke hari ini (Isnin) yang sama sekali telah mencatat junaman 5 minggu berterusan.
Dolar Australia terus dihantui kemurungan setelah terhimpit dek kerana pengukuhan matawang USD di penghujung minggu lalu serta bacaan yang lemah pada ketika terbitan laporan data ekonomi China.
Pengukuhan USD terus diterajui oleh aspek keyakinan dari pelabur yang berpandangan Federal Reserve (Fed) sudah mengambil langkah persediaan dalam melaksanakan pengetatan dasar polisi dengan segera.
Akan tetapi menjadi tumpuan adalah bakal diperhatikan pada mesyuarat polisi bank pusat Australia (RBA) yang dijangka akan pengaruhi pergerakan dolar Aussie sama ada terus suram atau sebaliknya untuk minggu ini.
Junaman berkenaan juga sekali gus turut menyangkal prestasi cemerlang yang ingin dipeterjemahkan sebelum ini untuk kembali mencecah zon sokongan paling kukuh sejak September 2020 pada 0.70000.
Pergerakan harga tampaknya telah alami junaman hampir 100 pips di penutup dagangan minggu lalu dan kekal bearish selepas harga masih bergerak di bawah paras halangan Moving Average 50 (MA50).
 Sekiranya harga pada zon sokongan 0.70000 berupaya untuk kembali menyokong kenaikan, zon SBR (support become resistance) 0.71000 sudah semestinya akan menjadi hala tuju pertama untuk dicapai.
Kenaikan mencapai zon SBR tersebut secara tidak langsung bakal mula memberi isyarat awal kepada perubahan trend bullish yang diperhatikan akan menguji semula ke zon SBR berikutnya pada 0.72000.
Namun andai kata pergerakan harga terus ditekan untuk meneruskan trend penurunan, zon sokongan terbaharu yang disasarkan sekitar 0.69000 berkebarangkalian akan menjadi tumpuan baharu pelabur.
Seperkara lagi zon itu juga merupakan zon sokongan utama yang dianggap sebagai benteng paling kebal untuk diatasi pada Ogos 2015 sehingga awal 2016.
Lihat gambar carta harga pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal USD/CAD – Timeframe H4 – 3/5/2018

Jika diperhatikan, harga USD/CAD masih sideways di sekitar Key Resistance 1.2890 dan Key Support 1.2820 sejak minggu lalu. Dan secara teknikalnya, jika USD/CAD breakout Key Resistance, ia berpotensi untuk ‘long’ dan akan mulai mengorak langkah bullish dan mencapai ke level resistance seterusnya iaitu 1.2930 atau lebih tinggi ke 1.2990.
 Manakala jika ia breakout Key  Support, USD/CAD dijangkakan akan bearish dan akan mulai mencapai ke harga yang lebih rendah lagi. Oleh itu, kedua-dua Key tersebut penting untuk diperhatikan ketika ini samaada ia akan breakout ke arah bullish ataupun sebaliknya sebelum memasuki pasaran.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Momentum Kenaikan AUD/USD Perlahan Susulan Data GDP Australia Diterbitkan

Sentimen risk-on pasaran masih lagi menyokong dagangan bagi matawang komoditi untuk diniagakan kukuh dalam pasaran terutama berbanding US dolar yang sedang menyusut.
Dolar Australia masih meneruskan kenaikan berbanding US dolar pada Selasa selepas keputusan kadar faedah dikekalkan oleh bank pusat Australia pada mesyuarat semalam dan kenyataan positif disampaikan oleh Gabenor Philip Lowe.
Pada sesi Asia hari ini, data Keluaran Dalam Negara Kasar (KDNK) Australia bagi suku pertama 2020 diterbitkan menurun kepada -0.3% menunjukkan penguncupan pertama sejak 2011.
Kebimbangan terhadap ekonomi Australia yang mungkin berdepan risiko kemelesetan telah membantutkan kenaikan harga pada carta pasangan matawang AUD/USD hari ini.
Kenaikan harga pada awal sesi dilihat telah mencapai paras ketinggian terbaru 5 bulan mencecah paras 0.69830 namum harga kembali bergerak lemah semula susulan data pertumbuhan GDP diterbitkan lemah.
Sehingga menjelang awal sesi Eropah, harga mendatar di sekitar paras 0.69300 yang turut menjadi paras penting ketika dagangan Disember dan Januari yang lalu.
 Jika harga berjaya meneruskan kenaikan, harga bakal melepasi paras resistance pada 0.70000 sebelum mencatatkan paras ketinggian terbaru sejak dagangan Januari.
Namun jika penurunan terus dipamerkan, harga bakal turun menuju semula paras 0.68300 dan menguji zon RBS (resistance become support) tersebut.
Paras sokongan Moving Average 50 (MA50) pada rangka masa 1 jam pergerakan harga juga turut diuji dan jika harga berjaya melepasinya, ini akan memberikan isyarat awal perubahan trend bearish pada carta AUD/USD.
Penurunan lebih rendah akan menuju paras penting seterusnya seperti pada 0.66800 dan zon RBS 0.66000.
Lihat gambar carta pasangan matawang AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Menutup Dagangan Minggu Ini, EUR/USD Akan Terus Bergerak Ke Paras Lebih Rendah?

US dolar pada dagangan sesi New York semalam dilihat bergerak kukuh walaupun data ekonomi Amerika Syarikat (A.S) yang menjadi tumpuan semalam diterbitkan lemah.
Baca data tuntutan pengangguran di A.S masih lagi tinggi hampir mencecah 3 juta untuk minggu lalu, namun bacaan tersebut dinilai semakin menurun dari bacaan minggu-minggu sebelum ini. Ini juga memberi isyarat kesan penularan wabak pandemik yang semakin perlahan.
Namun begitu, sentimen pasaran yang menunjukkan pemulihan bakal menghadkan peningkatan pada nilai dagangan US dolar dalam pasaran.
Sementara itu, matawang Euro terus bergerak lemah sehingga ke penghujung dagangan minggu ini dan dapat dilihat pergerakan menurun harga pada carta pasangan matawang EUR/USD.
Pada dagangan semalam, harga kekal bergerak di bawah paras halangan Moving Average 50 (MA50) pada rangka masa 1 jam pergerakan harga yang menunjukkan trend kekal bearish pada carta EUR/USD.
Harga bergerak dari pada sesi Asia semalam pada sekitar paras 1.08200 sebelum meneruskan penurunan dengan paras terendah harian dicapai pada sekitar 1.07740.
Pergerakan harga dilihat lebih aktif pada sesi New York semalam dengan reaksi bercampur-campur pasaran terhadap data ekonomi yang diterbitkan.
Pengukuhan US dolar sebelum itu telah didorong oleh kenyataan positif Pengerusi Federal Reserve (Fed), Jerome Powell yang meyakinkan bahawa kadar faedah tidak akan diturunkan ke paras negatif.
 Harga pada carta EUR/USD menunjukkan kenaikan pada penghujung sesi dagangan New York sebelum menutup dagangan sekitar 1.08000.
Memulakan dagangan sesi Asia pada pagi ini di sekitar paras tersebut, harga bergerak mendatar sebelum menunjukkan tanda-tanda untuk menyambung penurunan semula.
Penurunan yang diteruskan dilihat akan menguji paras terendah harian semalam sebelum turun lebih rendah menuju zon support sekitar paras 1.07300.
Namun jika kenaikan harga berlaku, harga akan cuba menembusi halangan dinamik MA50 dan menguji zon tumpuan harga sekitar 1.08200.
Kenaikan seterusnya akan menguji paras ketinggian dagangan minggu di pada zon SBR (support become resistance) di bawah paras 1.09000.
Tumpuan akan turut terarah pada data ekonomi zon Eropah dan juga data jualan runcit Amerika Syarikat hari ini yang akan mempengaruhi dagangan Euro dan US dolar.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


GOLD Bakal Menjunam Atau Sambung Lonjakan Semalam?

Pergerakan menarik harga emas dipaparkan pada carta XAU/USD ketika pasaran terus dipacu oleh sentimen pilihan raya Presiden Amerika Syarikat (AS) 2020 yang masih belum berakhir.
Setelah harga menunjukkan corak kenaikan pada dagangan Selasa semalam ke paras 1910.00, harga kembali menjunam semula pada awal sesi Asia hari ini dari zon SBR (support become resistance) tersebut.
Sekitar 350 pips terjunan harga mencecah paras 1882.00 disaksikan sebelum harga meningkat semula ke paras tumpuan 1900.00.
Paras 1900.00 dilihat menjadi halangan untuk harga melonjak lebih tinggi dengan pergerakan harga mula perlahan di sesi Eropah. Namun terdapat tanda-tanda untuk harga meneruskan penurunan.
Pergerakan harga sukar dijangka membuatkan pelabur lebih berhati-hati berada dalam pasaran sementara menantikan isyarat lebih jelas berdasarkan keputusan pilihan raya selepas ini.
 Jika US dolar didagangkan lemah semula, harga boleh mlonjak tinggi melepasi zon SBR 1910.00 dengan sasaran kenaikan seterusnya menuju zon resistance 1938.00.
Namun jika harga kembali menjunam semula, paras-paras penting seperti 1875.00 serta support 1850.00 akan menjadi tumpuan harga.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Jangan Terkejut Apabila Lihat Chart Yang Mencanak!

Laporan NFP Amerika Syarikat sebentar tadi meningkat lebih daripada yang dijangkakan iaitu sebanyak 255K.
Dalam laporan Jabatan Buruh itu menunjukkan angka yang meningkat sangat positif.
Walaupun kadar pengangguran tiada perubahan tidak berubah, namun ekonomi Amerika Syarikat masih lagi dilihat semakin mengukuh.
 Dan purata pendapatan per jam juga meningkat ke 0.3% daripada 0.1%,
Kesan daripada laporan positif ini, US Dollar telah mencanak ke paras harga 96 seperti dalam chart di bawah.
US Dollar 15 minit


Analisis Teknikal GBP/JPY – Timeframe H1 – 3/10/2018

Dengan melihatkan dari paras-paras penting pada indicator Moshed Magic Line semalam, pergerakan harga bagi pasangan matawang GBP/JPY telah membuat penurunan dari paras Magic Pivot semalam sehingga melepasi paras support MagicS1 dan juga support MagicS2 sebelum menutup harga di sekitar paras itu juga. Namun pada sesi pasaran Asia hari ni, harga telah membuat kenaikan melepasi paras Magic Pivot 147.772 hari ini dan sepertinya ingin menuju ke paras resistance 148.361 (MagicR1) di mana harga semasa berada di paras 148.030 setakat jam 3.05 petang.
Jika harga berjaya membuat kenaikan dan melepasi paras resistance MagicR1, jangkaan harga akan melonjak ke paras resistance 149.309 (MagicR2) dan menguji paras ketinggian Isnin lalu. Dan jika harga masih mampu meneruskan kenaikan, harga dijangka akan membuat Higher High yang baru berkemungkinan ke paras resistance 149.898 (MagicR3).
 Namun, jika harga mengalami kejatuhan, harga dilihat akan turun ke paras support 146.824 (MagicS1) yang dilihat berada pada zon major support. Seterusnya, jangkaan harga akan meneruskan lagi penurunan ke paras support 146.235 (MagicS3) sebelum harga turun lebih rendah untuk menguji satu lagi paras tumpuan harga iaitu pada 145.600. Jika harga berjaya menembusi (breakout) paras tersebut, harga berkemungkinan akan mencecah paras support 145.287 (MagicS3) yang berada di paras lebih rendah.
Terus beri perhatian terhadap perkembangan rundingan Brexit dan isu-isu global semasa yang mempengaruhi pergerakan harga pada chart GBP/JPY ini. Untuk melihat paras support dan resistance terbaik pada chart, boleh rujuk indicator Moshed Magic Line bagi memudahkan trading harian anda.

Paras support: 146.824, 146.235, 145.287.
Paras resistance: 148.361, 149.309, 149.898.


Matawang Utama Ibarat Kehilangan Separuh Nyawa Dalam Sesi Dagangan Ini

Dollar didagang melemah berbanding matawang utama yang lain pada Selasa sementara menanti mesyuarat BoJ dan Fed.
EUR/USD melonjak 0.08% kepada 1.1184
EUR/USD, 30 minit
Pelabur dilihat berhati-hati dagangan US Dollar bagi sebarang potensi kenaikan kadar oleh Fed.
GBP/USD merosot 0.13%.
 GBP/USD, 30 minit
Sementara itu, USD/JPY juga merosot 0.22%.
USD/JPY, 30 minit
Pelabur pasaran juga menanti mesyuarat bank pusat oleh BoJ bagi gambaran yang lebih terperinci terhadap spekulasi pemotongan kadar di dalam wilayah negatif.
US Dollar Index yang mengukur kekuatan Greenback kali terakhir dinilai pada 95.7
Mungkin Ramai Trader Yang Terlepas Pandang Dengan 3 Perkara Ini!


Dalam Terluka, EUR/USD Memanjat Lagi Menuju Puncak $1.0600

Mata wang Eropah terus memanfaatkan kesempitan US dolar ketika ini yang sedang didagangkan lemah menuju penghujung minggu ekoran situasi pasaran semasa yang tak menentu.
Menjelang mesyuarat bank-bank pusat utama pada minggu hadapan, kebimbangan adalah lebih terarah terhadap penetapan dasar monetari oleh Federal Reserve (Fed) yang akan menjadi pemacu utama pergerakan pasaran kewangan global.
Kedua-dua bank pusat Fed dan European Central Bank (ECB) diramalkan untuk kenaikan kadar faedah sebanyak 50 mata asas minggu hadapan.
Selepas kadar tuntutan pengangguran di Amerika Syarikat (AS) diterbitkan meningkat semalam, tumpuan akan terarah pula pada data indeks harga pengeluar (PPI) serta tinjauan keyakinan pengguna AS pada hari ini.
Pada carta harga pasangan mata wang EUR/USD pula, harga dilihat meneruskan corak kenaikan pada Khamis semalam menyambung kenaikan pada hari sebelumnya.
Setelah mendatar di paras 1.05000, harga telah meningkat mencapai ketinggian sekitar 1.05600 di penghujung sesi New York.
Corak kenaikan tersebut masih diteruskan apabila dagangan bersambung pada sesi Asia pagi ini (Jumaat) dan menuju ke zon rintangan 1.06000.
 Jika kenaikan berjaya diteruskan, ketinggian dicapai di awal minggu bakal diatasi sebelum harga catatkan paras tertinggi terbaru 6 bulan.
Sasaran untuk kenaikan lebih tinggi adalah untuk menuju sasaran pada 1.07000.
Sebaliknya, jika harga gagal melepasi rintangan 1.06000, berkemungkinan harga boleh melantun turun semula dan singgah kembali di paras sokongan 1.05000.
Penurunan lanjut harga selepas menunjukkan isyarat perubahan trend bearish akan mendorong harga menuju ke paras tumpuan sebelum ini sekitar 1.04000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Khabar Dari China Bertiup Kencang, Patutlah Mata wang Ini Naik Menjelang NFP!

Khabar angin bertiup kencang mengatakan China akan melonggarkan sekatan Covid-19nya, sekali gus memberi sedikit sinar buat pasaran yang kini dibebankan oleh pengukuhan US dolar.
Yuan China adalah mata wang yang mendapat sokongan daripada berita ini, menyaksikannya melonjak lebih 1% pada sesi Asia pada 7.2621 berbanding US dolar.
Bloomberg News melaporkan bahawa China sedang merancang untuk mengangkat sekatan bagi pengangkutan udara.
Sekiranya benar, ia boleh meningkatkan prospek lebih baik untuk ekonomi gergasi kedua dunia itu yang sebelum ini telah dilemahkan oleh sekatan Covid-19 yang berterusan.
Ekoran itu, dagangan aset berisiko mengambil peluang untuk meningkat susulan laporan ini, turut disokong oleh US dolar yang berehat daripada membuat kenaikan.
 Mata wang senssitif risiko, dolar Aussie menokok 1%, manakala New Zealand pula 0.8% susulan laporan tersebut.
Bagaimanapun, pelabur tetap berhati-hati menjelang pengeluaran data pekerjaan NFP Amerika Syarikat pada sesi New York.
Ini dapat dilihat pada dagangan euro dan pound yang mendatar pada sekitar paras terendah dua minggu.
Mata wang pound terus terkesan dengan unjuran buruk Bank of England (BOE) terhadap ekonomi UK yang dijangka akan mengalami kemelesetan paling lama selepas menaikkan kadar faedah ke paras tertinggi sejak 1989.
Sementara itu, raja mata wang US dolar sedikit berundur daripada keuntungan yang dicatatkan susulan keputusan FOMC dengan pelabur kini menantikan terbitan data NFP.


Terima Kasih Fed, Dolar Loonie Sambung Meroket!

Dolar Kanada didagangkan paling kuat pada Khamis selepas meraih sokongan daripada dagangan US dolar yang lemah, walaupun setelah diperlihatkan dengan bacaan data inflasi Kanada yang kurang memberangsangkan.
Indeks harga pengguna Kanada mencatatkan pertumbuhan yang perlahan pada bulan Jun, dengan meningkat 0.3% daripada 0.5% yang dicatatkan sebelum ini, dan lebih rendah dari jangkaan untuk kenaikan 0.4%.
Sementara secara tahunan pula, kadar inflasi dilaporkan meningkat 3.1% pada bulan lalu, tetapi beberapa penganalisis menganggap perlambatan ini mungkin hanya sementara.
 Dalam pada itu, peningkatan loonie turut disokong oleh pengukuhan harga minyak mentah yang meningkat lebih tinggi selepas menyaksikan data bekalan minyak mentah AS jatuh dengan ketara pada minggu lepas.
Selain itu, kenyataan Federal Reserve susulan mesyuarat polisi pada awal pagi tadi yang telah mendorong kelemahan greenback turut mendukung dagangan dolar loonie untuk mengukuhkan momentum.
Ini membawa dolar Kanada untuk didagangkan 0.3% lebih tinggi berbanding greenback, dengan diniagakan di sekitar harga 1.2485.
Sementara hasil bon kerajaan Kanada juga mencatat peningkatan lebih tinggi, dengan hasil 5 tahun meningkat pada 0.78% dan hasil 10 tahun pula naik pada 1.17%.


Inilah Sebab Kejatuhan Matawang Euro dan Pengukuhan U.S Dolar

Matawang U.S dolar menyusut daripada paras tertinggi 3 bulan yang lalu pada hari Isnin. Hal yang sama turut berlaku pada matawang euro, apabila matawang tersebut menyusut pada awal pagi dan mula mengukuh sedikit berikutan kenyataan Bank Pusat Eropah (ECB) dan polemik di Catalonia, Sepanyol yang semakin memuncak.
Indeks U.S dolar yang mengukur kekuatan greenback berbanding enam matawang lain menyusut sedikit sebanyak 0.02% kepada 94.70 setakat jam 3.00 petang berbanding bacaan tertinggi bulan yang lalu yang mencatat bacaan 95.15.
Euro mengukuh 0.06% kepada $1.1615 berbanding U.S dolar setakat jam 3.00 petang selepas mengalami penyusutan sehingga ke paras 3 bulan terendah pada hari Jumaat iaitu pada bacaan $1.1574.
Pada hari Jumaat, presiden Catalonia, Carles Puigdemont mengisytiharkan merdeka daripada Sepanyol , walaupun selepas mahkamah negara itu memutuskan undi pungutan suara yang diadakan sebelum ini, tidak sah. Namun pada hari Sabtu, kerajaan pusat mengarahkan pemilihan baharu dan melucutkan kuasa autonomi Catalonia selepas Parlimen Catalonia mengundi untuk mengisytiharkan kemerdekaan wilayah terbabit pada Jumaat lalu.
Selain itu, penyusutan Euro pada minggu lepas juga berikutan kenyataan ECB untuk melanjutkan tempoh pembelian aset kewangan namun dengan kadar yang lebih rendah (30 billion euro dari 60 billion euro) bermula Januari sehingga September 2018. Keputusan ini menyebabkan para pelabur menjangkakan bahawa bank pusat tidak akan menaikkan kadar faedah sehingga tahun 2019.
 Menurut Masafumi Yamamoto, pakar penganalisis matawang. Polisi tersebut dilanjutkan oleh ECB bertujuan untuk mencapai sasaran inflasi yang ditetapkan.
Lanjut beliau, penyusutan Euro bertambah buruk berikutan situasi di Catalonia. Bagi beliau, Euro akan mengukuh semula apabila situasi di Catalonia semakin pulih.
Manakala situasi di U.S pula berbeza, Federal Reserve (Fed) dijangka akan meningkat kadar faedah seawal bulan Disember. Hal ini telah mendorong pengukuhan U.S dolar.
Data ekonomi pada hari jumaat menunjukkan Gross domestic product (GDP) yang meningkat 3.0% pada kadar tahunan bagi fasa Julai-September berbanding jangkaan penganalisis yang mensasarkan 2.5% peningkatan.
Menurut pakar ekonomi, peningkatan GDP pada suku tahun ketiga telah mengukuhkan lagi U.S dolar.
Selain itu, pengukuhan U.S dolar juga didorong oleh spekulasi bahawa Trump akan melantik calon yang lebih hawkish sebagai pengerusi The Fed akan datang. Trump dijangka akan mengumumkan keputasan beliau pada 3 November dan dikatakan beliau telah menyenarai pendek calon kepada 2 calon iaitu Jerome Powell (gabenor Fed) dan John Taylor (pakar ekonomi Universiti Standford) sebagai calon pengganti pengerusi The Fed.


EUR/USD Teruskan Kenaikan Catat Paras Ketinggian Mingguan Terbaru

Pergerakan harga pada dagangan semalam tidak begitu jelas dengan kebanyakan carta harga bergerak perlahan dan mendatar begitu juga bagi matawang US dolar yang masih belum mendapat rentaknya.
Senat Amerika Syarikat semalam telah meluluskan rancangan pakej rangsangan bernilai $2 trilion untuk membantu menyokong ekonomi negara yang terjejas. Pasaran menantikan undian yang akan diadakan untuk pakej rangsangan tersebut.
Untuk sementara itu, matawang US dolar kekal diniagakan berisiko dengan langkah berjaga-jaga diambil para pelabur dan meneliti reaksi pasaran.
Berbanding Euro, matawang US dolar kekal diniagakan lemah semalamdengan melihatkan pergerakan menaik harga pada carta pasangan EUR/USD semalam.
Pergerakan harga mendatar sejak awal sesi Asia di atas paras 1.08000 sehingga kenaikan dapat dilihat pada penghujung sesi New York yang menutup dagangan di sekitar paras ketinggian hari sebelumnya.
Harga yang masih bergerak di atas paras sokong Moving Average 50 (MA50) masih menunjukkan isyarat trend bullish dan awal dagangan sesi Asia hari ini melihatkan harga membuat kenaikan ke paras ketinggian mingguan terbaru ke sekitar paras 1.09300.
Timbul spekulasi bahawa undian Senat berkemungkinan tidak bersetuju lagi untuk pakej rangsangan berkemungkinan akan memberi lebih tekanan buat dagangan US dolar.
 Harga pada carta EUR/USD bakal meneruskan kenaikan lebih tinggi menuju zon SBR (support become resistance) sekitar paras 1.1000.
Kenaikan yang berjaya diteruskan dijangka akan menguji pula zon SBR seterusnya pada sekitar 1.10500.
Namun  jika harga kembali membuat penurunan lebih rendah semula dari paras 1.08800 iaitu paras ketinggian semalam, harga akan menguji semula paras 1.0800 yang merupakan zon SBR (resistance become support) sebelum ini.
Penurunan lebih rendah yang juga melepasi paras sokongan dinamik MA50 akan menuju zon support 1.06500 yang diuji pada minggu lalu.
Lihat gambar carta pasangan matawang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal GBP/USD – Timeframe H1 – 12/12/2018

Matawang GBP didagangkan paling merosot sejak dagangan Isnin lalu setelah Perdana Menteri Britain Theresa May menangguhkan undian Parlimen Britain terhadap perjanjian Brexit yang sepatutnya dijadualkan berlangsung pada Selasa. Dapat dilihat harga pada chart pasangan matawang GBP/USD pada dagangan Isnin menjunam sehingga sekitar 240 pips penurunan selepas breakout paras support 1.26900. Pada dagangan Selasa semalam, harga dilihat membuat pembetulan harga (correction) ke paras Magic Pivot sebelum kembali membuat penurunan semula ke paras terendah harga pada dagangan hari sebelumnya dan terus cuba mencatatkan paras terendah yang baru pada chart GBP/USD.
Bersambung pada dagangan Asia hari ini, harga dilihat bergerak perlahan dan berlegar di bawah paras Magic Pivot 1.2532 hari ini sehingga ke penghujung sesi. Jika harga gagal melonjak semula lebih tinggi, besar kemungkinan harga akan terus membuat penurunan di atas faktor nilai matawang GBP yang terus didagangkan lemah. Harga dilihat akan turun menuju ke paras support 1.2428 (MagicS1) sebelum paras support yang berada lebih rendah iaitu pada 1.237 (MagicS2) akan menjadi tumpuan jika harga masih meneruskan penurunan. Seterusnya, harga dijangka mampu mencecah sehingga ke paras serendah 1.2268 (MagicS3) jika pengukuhan USD terus memberi tekanan terhadap Sterling dan menekan harga ke paras lebih rendah.
Sebaliknya, jika gagal mencatatkan paras terendah yang baru, harga berkemungkinan membuat lonjakan semula melepasi paras Magic Pivot hari ini dan menuju ke paras resistance 1.2588 (MagicR1). Kemudiannya, harga bakal naik menguji semula paras 1.2692 (MagicR2) yang dilihat berpotensi untuk menjadi paras SBR (support become resistance) yang baru pada chart GBP/USD. Dan sekiranya harga masih meneruskan kenaikan melepasi paras tersebut, jangkaan harga akan menuju ke paras resistance yang berada di paras 1.2748 (MagicR3).
 Ikuti perkembangan isu Brexit yang berterusan memberi kejutan dalam pasaran semasa namun anda dinasihatkan supaya lebih berhati-hati khususnya untuk posisi dagangan Sterling. Jadikan indicator Moshed Magic Line sebagai indicator tambahan pada chart GBP/USD anda untuk mengurangkan risiko dalam setiap posisi dagangan harian anda.

Paras support: 1.2428, 1.2372, 1.2268.
Paras resistance:  1.2588, 1.2692, 1.2748.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sentimen Terkini Pasaran Forex Setakat Ini

Matawang EURO menunjukkan pengukuhan pada dagangan Isnin berikutan sentimen pasaran semasa dilihat kembali pulih dengan pasaran minyak mentah kembali stabil. Di samping itu juga, Itali dilaporkan akan mengurangkan sasaran defisit bajet mereka dan sedikit menenangkan Kesatuan Eropah. Perkembangan positif Itali dan isu Brexit membantu pengukuhan nilai matawang EURO mengatasi sentimen data yang mengecawakan pada tinjauan perniagaan Jerman yang dikeluarkan petang tadi.
Perkembangan Brexit pula, matawang Pound Sterling turut mencatatkan kenaikan pada nilainya untuk dagangan permulaan minggu ini dengan rundingan semakin hampir mencapai persetujuan namun terdapat sedikit keraguan berkenaan Perdana Menteri Britain Theresa May untuk mendapat kelulusan Parlimen. Para pemimpin kerajaan Kesatuan Eropah telah bersetuju dan meluluskan rancangan hubungan baru antara Britain dan kesatuan Eropah tersebut dan tumpuan seterusnya adalah kepada undian parlimen terhadap perjanjian Brexit itu yang akan diadakan pada pertengahan Disember nanti.
 Risiko dalam pasaran semasa dilihat semakin berkurangan dengan pasaran mengabaikan ketegangan yang berlaku di antara Rusia dan Ukraine di mana Rusia dilaporkan telah merampas tiga kapal Ukraine. Sebaliknya, tumpuan pasaran lebih terarah kepada pertemuan di antara Presiden Trump dan Presiden Jinping pada penghujung minggu ini serta keputusan terhadap kelulusan pelan Brexit. Pasaran hadapan AS turut meningkat berikutan jualan pada Black Friday yang memberangsangkan.
Indeks DXY yang mengukur kekuatan matawang Greenback berbanding tujuh matawang yang lain menurun 0.14% setakat 10:00 malam ini.
Major pair seperti EUR/USD setakat ini mendaki 0.22%, dimana GBP/USD di dagang mengukuh 0.28%. USD/JPY pula menguat 0.33% dengan USD/CAD didagang 0.13% lebih rendah. USD/CHF pula di dagang menguat pada 0.06%. Pair AUD/USD dan NZD/USD masing-masing didagangkan positif 0.21% dan 0.28%.


Sentimen Risk-Off Dorong Yen Kukuh, EUR/JPY Pamer Penurunan Minggu Ini

Selain US dolar, sentimen pasaran yang berisiko turut dilihat memberi kesan peningkatan nilai mata wang Yen sebagai mata wang safe-haven dalam pasaran di awal minggu ini.
Pasaran masih lagi menilai kesan langkah sekatan pergerakan di China yang dilihat akan mengganggu pertumbuhan ekonomi global semasa.
Selain itu, pasaran masih diselubungi kebimbangan terhadap peningkatan ketegangan ketenteraan dan ekonomi antara Rusia dan negara-negara NATO yang berlarutan.
Meneliti pergerakan harga pada carta pasangan mata wang EUR/JPY, kenaikan harga pada minggu lalu terbantut di paras ketinggian 140.00 sebelum mula memaparkan tanda-tanda penurunan di penghujung minggu.
Euro yang lemah mengikuti rentak pengukuhan US dolar dilihat terus membenarkan dominasi Yen ke atas pergerakan pada carta harga semasa.
Bersambung di awal minggu ini, harga telah meneruskan penurunan lebih rendah selepas isyarat untuk perubahan trend bearish di mana harga bergerak di bawah paras halangan Moving Average 50 (MA50) pada rangka masa 1 jam.
Penurunan harga pada Isnin telah melepasi paras tumpuan 137.500 namun bersambung pada sesi Asia pagi Selasa semalam, harga kembali menguji semula paras tersebut.
 Dagangan bersambung ke sesi New York semalam menyaksikan terjunan lebih agresif harga sehingga mencecah paras terendah terbaru 3 minggu ke sekitar 132.200.
Dagangan pada sesi Asia pagi ini (Rabu) pula menunjukkan kenaikan ke paras 136.00, namun penganalisis kekal menjangkakan penurunan harga bakal diteruskan pada sesi berikutnya berdasarkan corak bearish harga.
Untuk penurunan lebih rendah, harga dijangka untuk menuju ke zon tumpuan pada 133.500 yang merupakan zon RBS (resistance become support).
Namun jika berlaku kenaikan harga semula, zon 137.500 akan kembali menjadi tumpuan untuk diuji yang dilihat sebagai rintangan sebelum isyarat bullish yang lebih jelas.
Kenaikan yang diteruskan akan kembali mensasarkan kepada paras ketinggian dicapai minggu lalu iaitu pada 140.00 semula.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Sasar Tuju Zon Pariti $1.0000 Semula?

Sentimen pasaran yang tak menentu ketika bermulanya musim laporan pendapatan korporat telah membuatkan pelabu tambah berjaga-jaga unutuk kekal berada dalam pasaran.
US dolar juga didagangkan mendatar sejak awal minggu dengan sentimen pasaran yang dinilai pulih ekoran terbitan laporan positif oleh Bank of America (BoA) dan Goldman Sachs sedikit mengekang kemaraan pengukuhan US dolar sebelum ini.
Dengan pergerakan terhad US dolar itu, mata wang Euro dilihat sedang mengintai ruang untuk catatkan peningkatan dalam tempoh terdekat ini.
Turut menjadi faktor menyokong Euro, bank pusat Eropah (ECB) dijangka untuk lebih agresif meningkatkan kadar faedah sebanyak 75 mata asas pada mesyuarat polisi terbaru di minggu hadapan.
Justeru, Euro dinilai mempunyai potensi untuk meningkat lebih tinggi menuju penghujung Oktober sekiranya US dolar kekal didagangkan suram dalam pasaran.

Menilai pergerakan harga pada carta pasangan mata wang EUR/USD, harga bergerak lebih mendatar semalam berbanding corak lonjakan yang dipamerkan di awal minggu.
 Namun, trend harga kekal dinilai bullish dengan harga masih berada di atas paras sokongan Moving Average 50 (MA50) pada rangka masa 1 jam di carta EUR/USD tersebut.
Rintangan pada zon 0.9000 masih belum berjaya ditembusi dan zon tersebut dijangka akan menjadi tumpuan diuji sekiranya kenaikan diteruskan hari ini.
Kenaikan yang melepasi rintangan tersebut seterusnya bakal menuju ke zon pariti 1.0000 selepas kenaikan di awal Oktober lalu gagal menembusinya.
Namun, waspada sekiranya harga mula pantul membuat penurunan di bawah paras sokongan MA50 semula untuk isyarat trend bearish.
Penurunan di bawah zon 0.98000 seterusnya akan ke zon 0.97000 yang menjadi tumpuan pada dagangan minggu lalu.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Dolar Pulih Selepas Saham Dan Bon US Meningkat Semalam, Tumpuan Beralih Kepada NFP

Dolar bertukar positif berbanding matawang utama yang lain semalam selepas jatuh mencecah paras terendah dua tahun setengah yang lalu berikutan para pelabur bimbang dengan risiko yang berlaku selepas Korea Utara melancarkan ujian peluru berpandunya merentasi Jepun.
Indeks dolar yang mengukur kekuatan greenback berbanding enam matawang utama yang lain naik ke paras 92.25 setakat jam 10.20 pagi selepas mencecah paras terendah sejak bulan Januari 2015, 91.62 semalam.
Pada akhir sesi Eropah semalam, matawang dolar berbanding yen jatuh keparas terendah 4 tahun setengah yang lalu berikutan kebimbangan terhadap pelancaran ujian peluru berpandu Korea Utara melepasi pulau Hokaido di kawasan perairan utara Jepun, kemudian melonjak daripada paras 108.27 kepada 109.90 beberapa jam selepas pasaran New York dibuka. Matawang dolar berbanding yen ditutup pada paras 109.70.
 Pasangan matawang USD/JPY stabil di sesi Asia dengan peningkatan sebanyak 0.11% kepada 109.82, manakala AUD/USD pula meningkat 0.4% kepada 0.7984
Shahab Jalinoss, Ketua Strategi FX Kredit Suisse di New York juga berkata pemulihan pasaran saham dan bon US yang keluar daripada paras terendah 9 bulan yang lalu telah mengurangkan kebimbangan yang melemahkan dolar serta menjadi penyokong kepada kekuatan greenback dalam masa yang terdekat. Para pelabur juga mula mengalihkan tumpuan mereka kepada data non-farm payrolls (NFP) bulan Ogos pada Jumaat nanti.
Matawang euro pula jatuh semula ke paras $1.1974 selepas menembusi paras signifikan $1,200 di awal sesi Eropah semalam.
Jalinoss juga berkata,” Matawang euro masih mendapat sokongan daripada ucapan presiden Bank pusat Eropah,Mario Draghi dalam persidangan Jumaat yang lepas yang tidak berbicara tentang kekuatan matawang tersebut, dimana menjadi satu isyarat kepada euro kekal naik (bullish).”


Matawang Euro Capai Paras Tertinggi Selepas Data PMI Dikeluarkan

Matawang Euro mencapai paras tertinggi enam bulan lalu berbanding US dolar pada Selasa yang didorong pengukuhan data ekonomi Zon Eropah, manakala Sterling masih lagi rendah berikutan serangan di Manchester semalam.
Eur/Usd mencapai paras 1.1267 yang merupakan paras tertinggi sejak 9 November sebelum jatuh semula ke paras 1.1230 ketika ini pada pukul 8.35 p.m.
Matawang Euro mencapai paras tertinggi hari ini selepas data PMI petang tadi merekod pertumbuhan di keseluruhan Zon Eropah dengan bacaan 56.8 pada Mei tidak berubah dari bulan sebelum itu.
Matawang GBP masih lagi rendah berikutan serangan di Manchester yang mengorbankan 22 nyawa dan 59 lagi cedera selepas letupan dalam Konsert Ariana Grande. Serangan dipercayai dibuat oleh seorang penyerang yang berseorangan, kata polis.
 Segala kempen politik menjelang pilihanraya UK 8 Jun telah dihentikan sehingga notis baru dikeluarkan.
Indeks US dolar yang mengukur kekuatan enam matawang yang lain kini berada di sekitar paras terendah Isnin di 96.83. US dolar melemah sejak minggu lepas apabila jangkaan terhadap rangsangan fiskal semakin kabur yang disebabkan dakwaan-dakwaan yang dibuat terhadap Trump.
Walaubagaimanapun, Usd/Jpy tidak banyak berubah dalam sesi dagangan hari ini yang didagang dalam keadaan ‘ranging‘.
Kelemahan US dolar pula menyokong Aud/Usd dan Nzd/Usd secara berterusan di mana Nzd/Usd telah menguat 130 pip sejak Isnin, manakala Aud/Usd menguat hampir 90 pip.


Harga Emas Kembali Bernafas Menjelang Data Penting Amerika

Permintaan emas meningkat dengan harga logam kuning ini naik di sesi Asia hari Rabu walaupun pasaran China, Taiwan dan Korea Selatan tutup berikutan cuti umum pada hari ini. Selain itu, kebanyakkan pelabur dilihat mengambil langkah berhati-hati menjelang ucapan daripada ketua bank pusat US, Janet Yellen awal pagi esok.
Pasaran hadapan emas di Comex NYMSE bagi bulan Disember meningkat 0.29% kepada $1,278.34 per auns pada jam 11.30 pagi. Harga emas mula mendapat sokongan daripada permintaan emas fizikal di India sempena sambutan perayaan Depavali.
Semalam, harga emas berhenti daripada terjun lebih jauh apabila hasil bon US menyusut, menekan dolar jatuh menjauhi paras tertinggi enam minggu lalu, sekali gus meningkatkan sentimen logam berharga.
 Walau bagaimanapun, emas dilihat hanya bergerak dalam julat $7 daripada paras terendah tujuh minggu lalu ($1,271.23) walaupun dolar ketika ini lemah disebabkan para pelabur menunggu ucapan pengerus Fed, Yellen dan juga data-data ekonomi utama US pada malam ini.
Yellen akan berucap di persidangan komonuti bank abad ke-21, dan spekulasi antara Gabenor Fed Jerome Powell dan bekan Gabenor Kevin Warsh yang akan mengantikan jawatan Yellen sebagai pengerusi Fed akan memberi kesan kepada dasar monetari yang menjadi kebimbangan para pelabur ketika ini.
Harga emas telah jatuh selama tiga minggu berturut-turut tanpa sebarang tanda akan berhenti, membuatkan para pelabur hilang keyakinan pada potensi kenaikan harga emas ditambah dengan harapan pembaharuan cukai dan jangkaan kenaikan kadar faedah Fed akhir tahun ini terus menyokong pengukuhan dolar.
Data awal NFP daripada syarikat Automatic Data Processing Inc (ADP). dan juga bacaan Indeks perkhidmatan ISM malam ini akan mengukuhkan lagi hala tuju dolar US dan emas. Emas sensitif dengan pergerakan dolar US. Greenback yang kukuh menyebabkan emas lebih sukar untuk dimiliki oleh pemilik matawang asing yang lain kerana harga yang tinggi.